qundao/data-zh-poetry huggingface dataset:
十二月朔旦圣驾视牲南郊先是风寒特甚至日天日晴和远迩忻戴大司马马公诗以志喜遂次其韵成二章云
作者：倪岳
朝代：明

昨日风寒今日晴，天知圣主视郊牲。鲜飙不动旌旗影，协气潜谐鼓吹声。入腊便惊春意早，向阳仍爱暖云轻。太平有象人心悦，昭格惟应在一诚。深冬风雪转新晴，车驾亲临大祀牲。节近土牛春有信，令严铁骑夜无声。龙楼日射金铺丽，凤纛云移翠羽轻。须信格天非异术，吾皇端拱久存诚。
十二月朔旦圣驾视牲南郊先是风寒特甚至日天日晴和远迩忻戴大司马马公诗以志喜遂次其韵成二章云·其二
作者：倪岳
朝代：明

深冬风雪转新晴，车驾亲临大祀牲。节近土牛春有信，令严铁骑夜无声。龙楼日射金铺丽，凤纛云移翠羽轻。须信格天非异术，吾皇端拱久存诚。
十月十一日夜雪有感二首
作者：倪岳
朝代：明

每凭鱼雁问平安，一纸书回带泪看。最是夜深成独坐，白云南望雪漫漫。白云南望雪漫漫，遥想亲闱夜正寒。安得西风生两翼，一樽春酒奉清欢。
十月十一日夜雪有感二首·其一
作者：倪岳
朝代：明

每凭鱼雁问平安，一纸书回带泪看。最是夜深成独坐，白云南望雪漫漫。
十月十一日夜雪有感二首·其二
作者：倪岳
朝代：明

白云南望雪漫漫，遥想亲闱夜正寒。安得西风生两翼，一樽春酒奉清欢。
十月十九日蒙恩授礼部右侍郎具疏辞以晚不及达明日陛谢又明日视事于南宫有作寄诸同年
作者：倪岳
朝代：明

恩綍煌煌下紫宸，滥竽何幸及儒臣。回瞻东阁星辰迥，遥接南宫雨露新。自信官阶叨此地，敢忘家学继前人。非才每庆遭逢久，犹是龙飞第一春。二十三年厕玉堂，执经曾忝侍明光。新衔又逐青云伴，旧侣深怀白鹭行。岂谓长嘶思故枥，却看远翥在高冈。可能丽泽仍相及，得遂寅清答圣皇。
十月十九日蒙恩授礼部右侍郎具疏辞以晚不及达明日陛谢又明日视事于南宫有作寄诸同年·其一
作者：倪岳
朝代：明

恩綍煌煌下紫宸，滥竽何幸及儒臣。回瞻东阁星辰迥，遥接南宫雨露新。自信官阶叨此地，敢忘家学继前人。非才每庆遭逢久，犹是龙飞第一春。
十月十九日蒙恩授礼部右侍郎具疏辞以晚不及达明日陛谢又明日视事于南宫有作寄诸同年·其二
作者：倪岳
朝代：明

二十三年厕玉堂，执经曾忝侍明光。新衔又逐青云伴，旧侣深怀白鹭行。岂谓长嘶思故枥，却看远翥在高冈。可能丽泽仍相及，得遂寅清答圣皇。
十月既望又二日夜渡宝应诸湖适谢水部中流见访
作者：倪岳
朝代：明

湖光晃漾水波平，夜半舟人静不惊。霜旆近于天上转，风帆遥向月中行。一泓清浅鱼龙隐，两岸空寒鹳鹤鸣。犹胜坡翁雪堂梦，相逢有客未知名。
南京大司寇周庄懿公挽诗
作者：倪岳
朝代：明

苍姬初肇姓，阳曲始分支。簪绂家声远，松筠骨相奇。泮宫虬在蛰，乡榜凤来仪。宦迹惊鹏徙，文名忆骏驰。遂联青琐籍，真授白云司。被赐逢康伯，无冤付释之。平反用轻典，推鞫尽单词。执法何曾刻，存仁岂但慈。圣皇更化日，司寇拜官时。殊擢由公论，孤忠结主知。老成符大用，谨厚见优为。恳款惟谋国，辛勤复赈饥。柏台廑简命，斧扆慰畴咨。公庾丰新积，留都肃旧规。三迁权益重，八座位偏宜。总宪平如水，持衡信若蓍。贯城星采淡，嘉石露华滋。惠泽人皆洽，雄才世共推。勋庸端可纪，度量讵能窥。纵狱追唐史，封山陋汉祠。乞休虽屡屡，倚注正孜孜。裕后非他术，承休并美姿。庭阶茁兰桂，伯仲协埙篪。身向清朝健，心于暮景怡。抗章还自切，解组未为迟。北觐终吾事，南归遂所期。颍中欧相逸，洛下潞公嬉。大嚼仍加饭，微疴忽问医。谢安才梦酉，傅说竟骑箕。未满群生望，徒伤一老遗。恤隆天府诏，讣动士林悲。白壁终成瘗，青山不费赀。孤卿传显谥，太史树穹碑。夙荷通家爱，长怀共里私。宾筵三爵又，客路片帆随。后进深蒙诲，前修素愿师。几年嗟远别，终夕系遐思。太息音容隔，无从涕泗垂。不堪千古恨，聊托五言诗。何日经佳兆，临风酹一卮。
厓山大忠祠
作者：倪岳
朝代：明

人间恶鸟栖金屋，海上楼船驾飓风。国破忠臣惟有死，天亡卷土亦无功。英雄俯仰成遗恨，元气分明托数公。千古翔龙何处是，精魂依旧绕行宫。
双凤行寿李裕之秀才父母
作者：倪岳
朝代：明

金乌刷羽扶桑晓，蜃阁龙楼海天杳。眼中指点望蓬莱，波心一点青山小。蓬莱寿翁须发苍，霞裾独速摇璚珰。手持云笈控朱鹤，来访李耳长生堂。为言仙李蟠根久，丹实轮囷大于斗。上有高巢双凤凰，相对如宾复如友。老雄文采光陆离，朝阳哕哕呼其雌。并饮瑶池饱玉液，联步瑶阶餐玉芝。莫道春流绿如剪，已见蓬莱水清浅。莫道蟠桃几度花，不把繁华挂双眼。閒来共憩丹山梧，梦游圆峤仍方壶。逍遥忘却老将至，慰意更有二灵雏。大雏已负冲霄志，览德将为太平瑞。小雏羽翼亦已成，相逐相随阅清世。寿翁语罢呼曲生，冰弦醉弄南薰声。夜凉如洗不知暑，宝婺正映弧南明。忽传翁姥佳期共，泥椷拟致长生颂。仙軿望尽鹤飞遥，聊向尊前咏双凤。
古意一首送曲阜三氏学录公璜赴任
作者：倪岳
朝代：明

客从孔林来，遗我楷木杖。云文纡欲腾，虬髯迄相向。重是圣门物，操执不敢放。平生藉扶持，履险若夷旷。我闻植根地，枝叶纷以畅。磅礡千载馀，挺拔层霄上。小用岂其宜，斤斧来俗匠。畴能事栽培，但恐日凋丧。成材古云难，珍护夙所尚。怀哉孔公璜，道远不及访。微言愿有托，临风重怊怅。
古木寒鸦为锡山王敏行
作者：倪岳
朝代：明

空山古木烟雾迷，高枝直与浮云齐。垂萝落落绾晴黛，寒竹萧萧含晚凄。好鸟飞来喜相托，争向夕阳深处栖。风霜不厌老幽谷，羽翼自可凌秋蜺。空怜返哺起深思，正尔月明闻夜啼。
同寅章德懋黄仲昭庄孔昜以言事去职为之太息书此自示不寄三人
作者：倪岳
朝代：明

悠悠往事不堪论，默默穷愁泪暗吞。敢向明时伤远谪，独怜壮志付空言。楚人但识湘闾去，汉室谁知汲黯存。愧我同官未同事，端居真已负君恩。
同游嘉福道院
作者：倪岳
朝代：明

松筠深护万重山，不道仙源亦易攀。丹已成霜呼犬试，剑初驱雨化龙还。飞来白鹤仍开地，养得青羊欲度关。今日相过真偶尔，几时芜径可重删。
和于京兆景瞻金山八诗
作者：倪岳
朝代：明

帆引春风趁晓晴，日华浮动四山明。望穷东海双眸豁，行过中泠一掌平。蔬笋且便僧舍乐，轩缨顿减宦途情。祇缘正近趋朝路，王事匆匆自有程。自是寰瀛第一洲，凌虚长日许谁游。须知佛界波心立，绝胜仙槎海上浮。留客帆樯三月里，恼人风雨五更头。四难二美原非易，极目江天不尽愁。乘兴思登江上台，天风吹送片帆来。青山十里无多地，白浪千层绝点埃。楼观真从云里出，画图疑是镜中开。何如得谢樊笼去，判取吟身混草莱。客船小泊亦多时，风雨冥冥有所思。新赏已孤三日醉，旧题聊续一联诗。梦中泉石俱空界，眼底江山此色丝。夙愿可偿君莫忘，悠悠岁月尚无涯。旧游何处觅行踪，胜会茫然百念空。长羡上方归衲子，好分佳景付诗翁。山形拔地真成险，海口吞江欲逞雄。儗住穷颠携白鹤，不妨见夜月开笼。青山雄镇大江流，四面江声春复秋。已信有人留胜槩，也知无地著閒愁。题诗尚忆当年到，载酒重期此日游。舣棹不堪佳兴阻，掀空风浪几时休。青螺临镜绾朝烟，白首重登感少年。访旧逢僧仍莞尔，赏心对酒已陶然。呼鼋洞口云垂地，栖鹘峰前水拍天。为惜胜游归去晚，清时未羡独醒贤。岁华如逝抵须愁，三十年馀两度游。离合有期诸客在，去来无定此生浮。寺从兜率岩中凿，江绕盘陀石畔流。欲向山僧分半席，惊鸥飞起断矶头。
和于京兆景瞻金山八诗 其二 重游金山阻雨不果
作者：倪岳
朝代：明

自是寰瀛第一洲，凌虚长日许谁游。须知佛界波心立，绝胜仙槎海上浮。留客帆樯三月里，恼人风雨五更头。四难二美原非易，极目江天不尽愁。
和于京兆景瞻金山八诗 其四 拟赋重游金山
作者：倪岳
朝代：明

客船小泊亦多时，风雨冥冥有所思。新赏已孤三日醉，旧题聊续一联诗。梦中泉石俱空界，眼底江山此色丝。夙愿可偿君莫忘，悠悠岁月尚无涯。
和于京兆景瞻金山八诗·其一
作者：倪岳
朝代：明

帆引春风趁晓晴，日华浮动四山明。望穷东海双眸豁，行过中泠一掌平。蔬笋且便僧舍乐，轩缨顿减宦途情。祇缘正近趋朝路，王事匆匆自有程。
和于京兆景瞻金山八诗·其七
作者：倪岳
朝代：明

青螺临镜绾朝烟，白首重登感少年。访旧逢僧仍莞尔，赏心对酒已陶然。呼鼋洞口云垂地，栖鹘峰前水拍天。为惜胜游归去晚，清时未羡独醒贤。
和于京兆景瞻金山八诗·其三
作者：倪岳
朝代：明

乘兴思登江上台，天风吹送片帆来。青山十里无多地，白浪千层绝点埃。楼观真从云里出，画图疑是镜中开。何如得谢樊笼去，判取吟身混草莱。
和于京兆景瞻金山八诗·其五
作者：倪岳
朝代：明

旧游何处觅行踪，胜会茫然百念空。长羡上方归衲子，好分佳景付诗翁。山形拔地真成险，海口吞江欲逞雄。儗住穷颠携白鹤，不妨见夜月开笼。
和于京兆景瞻金山八诗·其八
作者：倪岳
朝代：明

岁华如逝抵须愁，三十年馀两度游。离合有期诸客在，去来无定此生浮。寺从兜率岩中凿，江绕盘陀石畔流。欲向山僧分半席，惊鸥飞起断矶头。
和于京兆景瞻金山八诗·其六
作者：倪岳
朝代：明

青山雄镇大江流，四面江声春复秋。已信有人留胜槩，也知无地著閒愁。题诗尚忆当年到，载酒重期此日游。舣棹不堪佳兴阻，掀空风浪几时休。
和傅体斋李西涯二年兄屏风灯诗韵兼致谢意
作者：倪岳
朝代：明

小屏灯烛夜荧煌，锦帐围春在一堂。剪刻无痕浑类织，品题有幸复成章。寄来迢递三千里，妆就分明十二方。但拟长年供雅玩，肯辞奕世为深藏。云锦分张自一机，座中人讶眼中稀。风前仙侣开珠幌，月里孀娥按羽衣。画比白缣元异品，诗于金雀可同归。开缄急为燃藜读，从此蓬门烂有辉。
和傅体斋李西涯二年兄屏风灯诗韵兼致谢意·其一
作者：倪岳
朝代：明

小屏灯烛夜荧煌，锦帐围春在一堂。剪刻无痕浑类织，品题有幸复成章。寄来迢递三千里，妆就分明十二方。但拟长年供雅玩，肯辞奕世为深藏。
和傅体斋李西涯二年兄屏风灯诗韵兼致谢意·其二
作者：倪岳
朝代：明

云锦分张自一机，座中人讶眼中稀。风前仙侣开珠幌，月里孀娥按羽衣。画比白缣元异品，诗于金雀可同归。开缄急为燃藜读，从此蓬门烂有辉。
和傅曰川止酒
作者：倪岳
朝代：明

渊明性嗜酒，未必因诗止。传君病痰热，乃在深冬里。酒岂为君患，自责固君子。昨过高坡寓，已报勿药喜。东风畅春和，正及病新起。卷册未忘倦，尊罍尚可理。苟非沉湎失，数酌亦由已。醒然坐终日，于君亦迂矣。朝下北门直，伫望西江涘。客中且为乐，谁能阅千祀。流水本无穷，遇坎亦须止。人非江海量，独事深杯里。昨奉止酒诗，雅意谢吾子。丽泽久相资，新惠尤可喜。曲蘖岂佳味，百疾所由起。调摄偶违和，累匕未能理。君惩覆车馀，惓惓惟悔已。我感同心言，箴戒亦明矣。无为嗜觞酌，泛滥无涯涘。酒经有明训，百拜惟宾祀。
和傅曰川止酒·其一
作者：倪岳
朝代：明

渊明性嗜酒，未必因诗止。传君病痰热，乃在深冬里。酒岂为君患，自责固君子。昨过高坡寓，已报勿药喜。东风畅春和，正及病新起。卷册未忘倦，尊罍尚可理。苟非沉湎失，数酌亦由已。醒然坐终日，于君亦迂矣。朝下北门直，伫望西江涘。客中且为乐，谁能阅千祀。
和傅曰川止酒·其二
作者：倪岳
朝代：明

流水本无穷，遇坎亦须止。人非江海量，独事深杯里。昨奉止酒诗，雅意谢吾子。丽泽久相资，新惠尤可喜。曲蘖岂佳味，百疾所由起。调摄偶违和，累匕未能理。君惩覆车馀，惓惓惟悔已。我感同心言，箴戒亦明矣。无为嗜觞酌，泛滥无涯涘。酒经有明训，百拜惟宾祀。
和景章登台韵
作者：倪岳
朝代：明

绝顶凭虚试一登，夕阳风景□□增。高宜太史占云地，远胜文王避雨陵。十里好花春拥座，半空明月夜燃灯。悠然遐眺悲陈迹，渺渺江流宛似渑。
和梁少宰韵
作者：倪岳
朝代：明

上元春满凤凰城，争似山居况味清。一径欲迷行处险，群峰如伏望中平。未论竹院逢僧话，且爱松窗听鸟声。却笑诸公总吟癖，惊人佳句一时成。
和汝行敏登雨花台韵
作者：倪岳
朝代：明

醉游同步雨花台，笑口何妨对酒开。天地无穷人易老，江山如此我须来。闻经不疗维摩病，得句终惭杜甫才。红日满山归路晚，文星早已烛三台。
和经故居
作者：倪岳
朝代：明

乾坤何处两芒屩，萍梗此身双鬓华。水西草堂故无恙，城南主人重有家。往日过门还驻马，新年买地别栽花。去住相忘即为乐，兰亭元自右军誇。
和董宗伯韵
作者：倪岳
朝代：明

牛头山在帝城西，古道登登去不迷。挺秀总看松作径，凭虚全藉石为梯。休惊白日淹驹隙，且胜红尘没马蹄。指点六朝遗迹远，欲从何处问梁齐。
和郑司徒韵
作者：倪岳
朝代：明

山绕春城水绕溪，暖烟如抹树如迷。虚疑古塔凌空小，最爱长松出涧齐。晴色扑帘知日近，轻阴过槛觉云低。老僧方丈清如许，不见危梁落燕泥。
和镜川杨先生斋居之作
作者：倪岳
朝代：明

十里春流绕户，半轮晴月当檐。斋阁独眠小榻，书窗高捲疏帘。自笑宦情淡泊，还惊诗律清严。试问谢家草色，东风已动柔尖。
和鸣治别后有怀韵
作者：倪岳
朝代：明

春山窈窕带春城，公暇追游逐伴行。幽壑雨晴泉响近，隔林风细鸟飞轻。经过不尽山中寺，归去空题石上名。独羡谢家芳草句，锵然犹自向人鸣。
哭内八首
作者：倪岳
朝代：明

结发相从二十年，怀君遗行转凄然。孝轻刲股心元切，义重持身志独坚。樛木久推闺壸化，夭桃常诵室家贤。伤心太史浑无奈，珍重铭文手自编。长忆书斋把卷时，每聆清论解人颐。少君已有推高行，淑女应无愧此诗。画纸馀情仍对局，挥毫佳兴正临池。于今夜雨青灯外，无限穷愁秪自知。怪底年来远别离，不堪南北动遐思。灯前空堕无穷泪，箧里犹存绝妙词。乞米但教廚有粥，检方非为市无医。安贫忍病嗟谁及，一任时人死后疑。鹤骨清癯可奈何，半生岁月病中过。泪珠缘别伤心久，头雪因愁入眼多。晓阁青鸾悲掩镜，天机紫凤忆停梭。绣帷寂寞秋风老，惊见薰香旧绮罗。长恨孤踪客帝州，归来心事转多愁。珠生老蚌元难料，剑化神龙岂易留。春色已随萱草暮，晚香空对菊花秋。怀中掌上惟珍护，他日劬劳或可酬。瀛海仙游拥翠轩，可怜梦断已无言。三年饱历今生苦，千古难明此日冤。夜壑移舟空自恨，煖田生玉共谁论。凄凉一掬伤心泪，不及狂歌对鼓盆。高城寒漏正迢迢，太息吟䰟黯欲销。海上龙孙空有梦，人间凤侣故难招。东风枉报春消息，苦雨生憎夜寂寥。千载谁怜生死别，手携稚子却还朝。恨压双眉百感增，生平偕老竟无凭。图书空对春风笔，帘幕深愁夜雨灯。落落金瓶沉翠绠，泠泠瑶瑟断朱绳。嗟予命蹇怜君薄，永诀心知两不胜。
哭内八首·其一
作者：倪岳
朝代：明

结发相从二十年，怀君遗行转凄然。孝轻刲股心元切，义重持身志独坚。樛木久推闺壸化，夭桃常诵室家贤。伤心太史浑无奈，珍重铭文手自编。
哭内八首·其七
作者：倪岳
朝代：明

高城寒漏正迢迢，太息吟䰟黯欲销。海上龙孙空有梦，人间凤侣故难招。东风枉报春消息，苦雨生憎夜寂寥。千载谁怜生死别，手携稚子却还朝。
哭内八首·其七
作者：倪岳
朝代：明
体裁：七言律诗

高城寒漏正迢迢，太息吟魂黯欲销。海上龙孙空有梦，人间凤侣故难招。东风枉报春消息，苦雨生憎夜寂寥。千载谁怜生死别，手携稚子却还朝。
哭内八首·其三
作者：倪岳
朝代：明
体裁：七言律诗

怪底年来远别离，不堪南北动遐思。灯前空堕无穷泪，箧里犹存绝妙词。乞米但教厨有粥，检方非为市无医。安贫忍病嗟谁及，一任时人死后疑。
哭内八首·其三
作者：倪岳
朝代：明

怪底年来远别离，不堪南北动遐思。灯前空堕无穷泪，箧里犹存绝妙词。乞米但教廚有粥，检方非为市无医。安贫忍病嗟谁及，一任时人死后疑。
哭内八首·其二
作者：倪岳
朝代：明

长忆书斋把卷时，每聆清论解人颐。少君已有推高行，淑女应无愧此诗。画纸馀情仍对局，挥毫佳兴正临池。于今夜雨青灯外，无限穷愁秪自知。
哭内八首·其五
作者：倪岳
朝代：明

长恨孤踪客帝州，归来心事转多愁。珠生老蚌元难料，剑化神龙岂易留。春色已随萱草暮，晚香空对菊花秋。怀中掌上惟珍护，他日劬劳或可酬。
哭内八首·其八
作者：倪岳
朝代：明

恨压双眉百感增，生平偕老竟无凭。图书空对春风笔，帘幕深愁夜雨灯。落落金瓶沉翠绠，泠泠瑶瑟断朱绳。嗟予命蹇怜君薄，永诀心知两不胜。
哭内八首·其六
作者：倪岳
朝代：明

瀛海仙游拥翠轩，可怜梦断已无言。三年饱历今生苦，千古难明此日冤。夜壑移舟空自恨，煖田生玉共谁论。凄凉一掬伤心泪，不及狂歌对鼓盆。
哭内八首·其四
作者：倪岳
朝代：明

鹤骨清癯可奈何，半生岁月病中过。泪珠缘别伤心久，头雪因愁入眼多。晓阁青鸾悲掩镜，天机紫凤忆停梭。绣帷寂寞秋风老，惊见薰香旧绮罗。
哭同年陆静逸鼎仪
作者：倪岳
朝代：明

聊因多病解朝衣，圣主恩深特赐归。屈指方怜经岁别，伤心竟与此生违。秋风高冢应临海，春雨空堂自落晖。忽见贤郎增哽咽，语阑唯有泪频挥。
喜雨和沈司空时昜二十韵
作者：倪岳
朝代：明

经春苦炎旱，终日厌埃壒。林幽空啼鸠，池涸绝吠蛤。连檐势如焚，曲突计欲㷈。群趋舞雩祷，三谒玄元榻。天心始肸蚃，云影互开阖。精诚谅无间，惠泽欣有答。初为细雨霏，渐作浓阴合。廉纤遍长原，淅沥鸣虚閤。润色回柱础，爽思动巾匼。诗兴已谢沈，酒狂尚输盖。拟续郊野游，稍远城市杂。平芜翳荒台，蓊木荫孤塔。农亩生意敷，僧舍清香匝。飘洒惜新卷，沾湿愧破衲。芳茵坐堪藉，落英行可踏。古井暗泉沸，高榭轻风飒。乐事岂汗漫，词华方馺遝。将车夙所期，折简明须拉。驻景亟挥戈，秉烛频销蜡。往闻桃李园，应费谪仙榼。
喜雨诗
作者：倪岳
朝代：明

都门二月东风早，布谷声声弄清晓。农作将兴土脉融，田翁屈指春多少。黄尘飞扬白昼昏，暖日渐烈天无云。商岩何人慰渴望，为我一洗枯槁根。兀坐书斋深叹息，忽听新雷起西极。霢霂微施造化权，空濛已谢沾濡力。起来细数檐头声，随风润物如有情。东郊多稼足生意，上林芳树抽繁荣。万汇生成藉时雨，优渥今看遽如许。击节长歌云汉诗，闵雨忧勤荷明主。
喜雨谣
作者：倪岳
朝代：明

寒芒万丈飞天锋，东西交射层霄中。火云盘礡不肯散，焰光时作烧天红。六鳌屃屃撼坤轴，却送江南三月风。喧豗捲尘蔽白日，咫尺浮翳成昏蒙。两丸黑白互荡激，十日始怜后羿功。相逢尽道水脉涸，巢湖有路行人通。高田低田总如赭，踏车不救秧苗空。庙堂祝币来群公，纷纷走谒缁黄宫。痴童呼天口欲裂，天亦不闻如耳聋。我意天应悯赤子，似恶此举真愚庸。片云不生暑威炽，嗟我绝望心力穷。五月九日水羊舞，忽然雨脚来濛濛。夜深萧飒飞转急，决渠涌壑来神工。我知此雨岂人力，枯槁振起生意融。我不愿天能雨豆，谁解作粥苏疲癃。我不愿天能雨针，谁解补衮为华虫。但欲此雨滂沱足三日，叱咤海若鞭苍龙。河流滔滔通万漕，田畴拍拍酬三农。拟效周诗赋云汉，载仰帝德歌年丰。
四时猫四首
作者：倪岳
朝代：明

玉雪娟娟好羽衣，小山花竹正晴晖。翻盆倒瓮无心问，閒看东风蛱蝶飞。养得狸奴解策勋，可怜小雀已离群。生平威力才如此，莫遣君家鼠辈闻。步出花阴野雀高，惊心短翼免相遭。主人莫更穿鱼待，田叟迎猫已自劳。狰猛狸奴乳虎同，菊边高卧饱霜风。养威好作他时用，一举须令鼠穴空。
四时猫四首·其一
作者：倪岳
朝代：明

玉雪娟娟好羽衣，小山花竹正晴晖。翻盆倒瓮无心问，閒看东风蛱蝶飞。
四时猫四首·其三
作者：倪岳
朝代：明

步出花阴野雀高，惊心短翼免相遭。主人莫更穿鱼待，田叟迎猫已自劳。
四时猫四首·其二
作者：倪岳
朝代：明

养得狸奴解策勋，可怜小雀已离群。生平威力才如此，莫遣君家鼠辈闻。
四时猫四首·其四
作者：倪岳
朝代：明

狰猛狸奴乳虎同，菊边高卧饱霜风。养威好作他时用，一举须令鼠穴空。
四月八日游西山道中有作呈奚元启
作者：倪岳
朝代：明

匹马行春到郭西，远山无数暮烟迷。林间已觉飞花少，风外还看落絮低。宿麦带黄应半熟，新蒲抽绿未全齐。旧游又是三年别，此日重来取次题。
墨梅
作者：倪岳
朝代：明

岁华欲宴严冰霜，山林万木皆摧伤。天意独尔储孤芳，根柯屈铁何坚刚。冰花竞发先春阳，傲睨六雪纷回翔。珠玑错落生夜光，天风习习飘清香。姑射仙人整靓妆，铅华净洗曳素裳。江妃缓步鸣佩珰，缟袂轻举声铿锵。翠禽飞来月色凉，玉笛吹断空徬徨。举杯浇我铁石肠，浩歌一曲天茫茫。
墨笔牡丹
作者：倪岳
朝代：明

京路缁尘欲满丛，娇羞无语立东风。夜深聊向灯前看，颜色虽殊骨格同。一朵萧然带墨痕，玉阑干畔倚黄昏。也知不作金棱碧，何用韩郎为染根。
墨笔牡丹·其一
作者：倪岳
朝代：明

京路缁尘欲满丛，娇羞无语立东风。夜深聊向灯前看，颜色虽殊骨格同。
墨笔牡丹·其二
作者：倪岳
朝代：明

一朵萧然带墨痕，玉阑干畔倚黄昏。也知不作金棱碧，何用韩郎为染根。
壬辰斋居和程克勤韵
作者：倪岳
朝代：明

冰雪萧萧接禁城，高寒偏称玉堂清。乌啼别院惊风色，树影空阶碎月明。吟倚青毡怜独倦，坐烧红烛笑频更。夜阑已及南郊罢，忽报铜龙第四声。
大司马王公公度挽诗
作者：倪岳
朝代：明

河陇归休二十年，勋名真羡始终全。孤忠报主今谁及，大手摧奸世所贤。功在东南资国计，令行西北付兵权。经纶未尽身先老，千古高风自凛然。
大司马马公廷试志喜有作次韵二首
作者：倪岳
朝代：明

董贾贤良初献策，唐虞敷纳正求才。一言共喜龙颜合，五位遥瞻雉尾开。奎壁光芒动霄汉，衣冠遭际极公台。茹茅已协乾坤泰，愿上君王万寿杯。南宫喜占非常选，东观期收不世才。忽报彩云随日上，却惊黄榜自天开。恩荣便拟沾需宴，宦达终看列鼎台。一路春风桃李外，大官催赐曲江杯。
大司马马公廷试志喜有作次韵二首·其一
作者：倪岳
朝代：明

董贾贤良初献策，唐虞敷纳正求才。一言共喜龙颜合，五位遥瞻雉尾开。奎壁光芒动霄汉，衣冠遭际极公台。茹茅已协乾坤泰，愿上君王万寿杯。
大司马马公廷试志喜有作次韵二首·其二
作者：倪岳
朝代：明

南宫喜占非常选，东观期收不世才。忽报彩云随日上，却惊黄榜自天开。恩荣便拟沾需宴，宦达终看列鼎台。一路春风桃李外，大官催赐曲江杯。
大司马马公廷试志喜有作次韵二首十二月朔旦圣驾视牲南郊先是风寒特甚至日天日晴和远迩忻戴大司马马公诗以志喜遂次其韵成二章云·其一
作者：倪岳
朝代：明
体裁：七言律诗

昨日风寒今日晴，天知圣主视郊牲。鲜飙不动旌旗影，协气潜谐鼓吹声。入腊便惊春意早，向阳仍爱暖云轻。太平有象人心悦，昭格惟应在一诚。
天津阻雪
作者：倪岳
朝代：明

飞云撇空若奔马，回风掀河成急湍。天低已惊昼欲暝，雪落陡觉春犹寒。舟人蓑笠正怀柳，羁客鞭镫仍怜韩。推篷翘首骋遐瞩，万里琼瑶真壮观。
奉命进学内馆和李宾之诗韵二首
作者：倪岳
朝代：明

久看清秩重周行，总慰群英萃一堂。迹厕词林元琐琐，行迷学海尚茫茫。唐人已勒中兴颂，汉史仍传急就章。岂有雄才陪载笔，闻宣常近殿东廊。簉羽深怜白鹭行，迂疏如我亦升堂。清临华盖真叨窃，近接瀛洲岂杳茫。拟向图书探月窟，却惊奎壁焕天章。储才更荷君恩重，早见纶音下庙廊。
奉命进学内馆和李宾之诗韵二首·其一
作者：倪岳
朝代：明

久看清秩重周行，总慰群英萃一堂。迹厕词林元琐琐，行迷学海尚茫茫。唐人已勒中兴颂，汉史仍传急就章。岂有雄才陪载笔，闻宣常近殿东廊。
奉命进学内馆和李宾之诗韵二首·其二
作者：倪岳
朝代：明

簉羽深怜白鹭行，迂疏如我亦升堂。清临华盖真叨窃，近接瀛洲岂杳茫。拟向图书探月窟，却惊奎壁焕天章。储才更荷君恩重，早见纶音下庙廊。
奉次屠都宪韵贺篁墩学士领教翰林兼柬西涯学士二首
作者：倪岳
朝代：明

巍巍圣德仰如天，学士承恩重养贤。虎榜旧名金作字，凤楼新制玉为椽。道根伊洛从今盛，教本苏湖自古传。二妙正当天下选，最宜霄汉领群仙。桃李春风二月天，栽培深倚济时贤。讲筵密勿逾三接，大厦优容必万椽。一代文章从指授，两行衿佩望心传。业成不日看高步，同是鳌峰顶上仙。
奉次屠都宪韵贺篁墩学士领教翰林兼柬西涯学士二首·其一
作者：倪岳
朝代：明

巍巍圣德仰如天，学士承恩重养贤。虎榜旧名金作字，凤楼新制玉为椽。道根伊洛从今盛，教本苏湖自古传。二妙正当天下选，最宜霄汉领群仙。
奉次屠都宪韵贺篁墩学士领教翰林兼柬西涯学士二首·其二
作者：倪岳
朝代：明

桃李春风二月天，栽培深倚济时贤。讲筵密勿逾三接，大厦优容必万椽。一代文章从指授，两行衿佩望心传。业成不日看高步，同是鳌峰顶上仙。
奉次西涯阁老分献韵
作者：倪岳
朝代：明

礼重南郊耸万方，禜坛清切紫微傍。银河影隔珠帘影，壁月光分宝炬光。已拟年登歌大有，却看春早报殊祥。五星顺轨天心协，昭假精诚仰圣王。
奚元启复中乙榜诗以慰之
作者：倪岳
朝代：明

镜里流年四十过，独怜犹自困儒科。功名有分嗟涂漆，岁月无情感逝波。天上风云初志在，眼中朱紫故人多。临岐莫苦伤怀抱，梁灏名成鬓已皤。雨结愁云晓未收，仲宣乘醉强登楼。天涯又作三年别，客里那禁两鬓秋。宦迹真成蕉下鹿，乡心应逐海中鸥。相逢莫笑儒官冷，绝胜青衫汗漫游。
奚元启复中乙榜诗以慰之·其一
作者：倪岳
朝代：明

镜里流年四十过，独怜犹自困儒科。功名有分嗟涂漆，岁月无情感逝波。天上风云初志在，眼中朱紫故人多。临岐莫苦伤怀抱，梁灏名成鬓已皤。
奚元启复中乙榜诗以慰之·其二
作者：倪岳
朝代：明

雨结愁云晓未收，仲宣乘醉强登楼。天涯又作三年别，客里那禁两鬓秋。宦迹真成蕉下鹿，乡心应逐海中鸥。相逢莫笑儒官冷，绝胜青衫汗漫游。
孟冬时享斋宿院中和韵答克勤宾之二同年
作者：倪岳
朝代：明

天街霜露感秋冬，斋署衣冠候鼓钟。观阙珠旗红日拥，庙宫翠箔彩云重。队分壁垒疑无象，舞协箫韶信有容。同向班行陪盛礼，敢忘衰薄庆遭逢。玉署沉沉隐画墙，柳阴深覆御沟傍。钩陈天近通三接，奎壁星明共一堂。地迥自惊尘土隔，云深翻觉路岐长。叨参此会元非偶，二十年馀白鹭行。
孟冬时享斋宿院中和韵答克勤宾之二同年·其一
作者：倪岳
朝代：明

天街霜露感秋冬，斋署衣冠候鼓钟。观阙珠旗红日拥，庙宫翠箔彩云重。队分壁垒疑无象，舞协箫韶信有容。同向班行陪盛礼，敢忘衰薄庆遭逢。
孟冬时享斋宿院中和韵答克勤宾之二同年·其二
作者：倪岳
朝代：明

玉署沉沉隐画墙，柳阴深覆御沟傍。钩陈天近通三接，奎壁星明共一堂。地迥自惊尘土隔，云深翻觉路岐长。叨参此会元非偶，二十年馀白鹭行。
孟春奉陪庙享纪事而作
作者：倪岳
朝代：明

祠殿森严楯陛重，雍歌初彻燎烟浓。虞周典礼千年合，文武衣冠百辟从。日影渐移高阁漏，露华犹拂御街松。却瞻天仗东风里，冉冉霓旌导六龙。
学士四荣为丘先生仲深赋 其一 史馆进书
作者：倪岳
朝代：明

五夜奎光正烛空，君王初御大明宫。书从石室编摩后，人在瑶阶拜舞中。内帑颁来仍进秩，宫壶宴罢屡酬功。词臣制作追班马，得见斯文宠数隆。
学士四荣为丘先生仲深赋 其三 奉天侍宴
作者：倪岳
朝代：明

九重春宴拥蓬山，恩露亲沾玉殿间。天近南郊方对越，地临北极重跻攀。三传载荷君王命，四品俱随学士班。为庆清时居禁密，早瞻喜色动天颜。
学士四荣为丘先生仲深赋 其二 经筵进讲
作者：倪岳
朝代：明

经幄弘开圣学新，文华东殿更宜春。绯袍肃侍依丹扆，黄案徐移接翠茵。镐宴载瞻周礼乐，虞谟偏感舜臣邻。词垣地切遭逢盛，启沃能忘答帝仁。
学士四荣为丘先生仲深赋 其四 谨身读卷
作者：倪岳
朝代：明

才开禁鼓已闻钟，内殿深严隔九重。昨日圣躬亲次第，早时贤俊尽登庸。蓝袍新睹朝仪盛，黄榜初颁御墨浓。引领班行催入贺，佩声迢递下鳌峰。
学士四荣为丘先生仲深赋·史馆进书
作者：倪岳
朝代：明

五夜奎光正烛空，君王初御大明宫。书从石室编摩后，人在瑶阶拜舞中。内帑颁来仍进秩，宫壶宴罢屡酬功。词臣制作追班马，得见斯文宠数隆。经幄弘开圣学新，文华东殿更宜春。绯袍肃侍依丹扆，黄案徐移接翠茵。镐宴载瞻周礼乐，虞谟偏感舜臣邻。词垣地切遭逢盛，启沃能忘答帝仁。九重春宴拥蓬山，恩露亲沾玉殿间。天近南郊方对越，地临北极重跻攀。三传载荷君王命，四品俱随学士班。为庆清时居禁密，早瞻喜色动天颜。才开禁鼓已闻钟，内殿深严隔九重。昨日圣躬亲次第，早时贤俊尽登庸。蓝袍新睹朝仪盛，黄榜初颁御墨浓。引领班行催入贺，佩声迢递下鳌峰。
学士四荣为丘先生仲深赋六月九日西涯寿旦其日生子以诗志喜次韵贺之·其一
作者：倪岳
朝代：明
体裁：七言律诗

闻道君家喜有馀，掌珠光彩动轩除。老天自是知人意，此子还能读父书。占梦固应非偶尔，试啼聊复问何如。醉来却忆山翁语，径作高门待汝车。
宣府朱用辅秀才挽章寄其弟用吉
作者：倪岳
朝代：明

落日孤云隔塞垣，因君堪恨不堪言。寒斋瘦骨那禁病，远道悲歌更惨魂。无复姓名登虎榜，空馀涕泪满鸰原。萧萧宿草城西路，目断跑沙十里村。
宾之用去岁斋居诗韵见寄和答一首
作者：倪岳
朝代：明

尘事纷纷日夕兼，芝眉经岁失清瞻。病怀已喜春回律，诗兴浑忘夜转签。敌垒无才常自屈，骚坛有令为谁严。画蛇刚被旁人笑，蹇拙何须足屡添。
宿大胜寺敬次壁间诗韵
作者：倪岳
朝代：明

薄暮风涛正满林，禅房真慰入幽深。迎门老衲知人意，悬壁华笺感客心。谁信百年存旧迹，独怜三叹有遗音。人生会晤元非偶，又复斯文此盍簪。
宿昌平刘谏议新祠
作者：倪岳
朝代：明

下马来寻谏议祠，一龛初自学东移。英风合并乾坤久，义举宜令远近知。兴废有因怜旧事，往来无补费新诗。临风再诵匡时策，古道何人继色丝。
寄傅体斋
作者：倪岳
朝代：明

鸿雁南来不见书，故人天上遂忘予。雷陈胶漆知何似，韩孟云龙恐未疏。犹忆三同存旧卷，方怜一榻寄新居。皇恩如海容樗散，自幸优閒已岁馀。
寄和屠元勋都宪巡边再用韵之作
作者：倪岳
朝代：明

建节风霜地，惊心塞草秋。弓刀深警戍，鼓角远鸣楼。诗为筹边得，名因制敌留。长城今有托，高爵会须酬。荒凉临绝塞，摇落值高秋。古镇山当垒，孤城树映楼。戍兵深可念，驿骑暂须留。却忆劳行役，清吟谁与酬。
寄和屠元勋都宪巡边再用韵之作·其一
作者：倪岳
朝代：明

建节风霜地，惊心塞草秋。弓刀深警戍，鼓角远鸣楼。诗为筹边得，名因制敌留。长城今有托，高爵会须酬。
寄和屠元勋都宪巡边再用韵之作·其二
作者：倪岳
朝代：明

荒凉临绝塞，摇落值高秋。古镇山当垒，孤城树映楼。戍兵深可念，驿骑暂须留。却忆劳行役，清吟谁与酬。
寄阜弟
作者：倪岳
朝代：明

惆怅鸰原话别难，河西风雨晓犹寒。扁舟欲发仍留缆，疋马将行屡据鞍。客邸有怀惟梦远，征途无恙且心宽。平生家学君须记，祇把清忠守一官。
寓斋为画士陈启先赋
作者：倪岳
朝代：明

丹青随处写烟霞，旅泊萧然阅岁华。日月有天因可附，乾坤无地不为家。计如鸠拙愁鸣鹊，身似藤延耻系瓜。自信去留非定着，拟从星渚借灵槎。
对雪有感
作者：倪岳
朝代：明

慈母恩深不可追，严亲犹隔大江隈。独怜洒泣东风里，惟有孤肠日九回。三十光阴犹冉冉，寻常心事亦劳劳。叮咛说与檐头雪，休逐东风上鬓毛。
对雪有感·其一
作者：倪岳
朝代：明

慈母恩深不可追，严亲犹隔大江隈。独怜洒泣东风里，惟有孤肠日九回。
对雪有感·其二
作者：倪岳
朝代：明

三十光阴犹冉冉，寻常心事亦劳劳。叮咛说与檐头雪，休逐东风上鬓毛。
寿程詹事母夫人
作者：倪岳
朝代：明

篱菊堂萱雨露浓，深秋嘉庆喜重逢。孝隆学士三牲养，恩并尚书八座封。酒熟芳筵开玳瑁，香凝画阁拥芙蓉。青鸾忽报仙桃至，春色红酣映寿容。
尼山春晓图为衍圣公题
作者：倪岳
朝代：明

尼山郁嵯峨，孕灵慨千古。深根起西周，䧺镇自东鲁。方春生意敷，润泽回厚土。朝阳丽层巅，烟霞互吞吐。林姿日万变，奇秀不可数。岂独泰岱宗，耸特出寰宇。云孙国上公，雅志绍遐武。揽胜入图画，野色在庭户。羹墙有至念，仰止亦堪睹。乘间如一登，群峰固应俯。
尼山春晓图为衍圣公题
作者：倪岳
朝代：明
体裁：古风

尼山郁嵯峨，孕灵慨千古。深根起西周，雄镇自东鲁。方春生意敷，润泽回厚土。朝阳丽层巅，烟霞互吞吐。林姿日万变，奇秀不可数。岂独泰岱宗，耸特出寰宇。云孙国上公，雅志绍遐武。揽胜入图画，野色在庭户。羹墙有至念，仰止亦堪睹。乘间如一登，群峰固应俯。
居庸道中
作者：倪岳
朝代：明

浮云出没翠微中，淡紫深青远近同。此景峥嵘真可畏，愁怀郁郁正无穷。
岁暮失子应麟孤闷中和时敷妹丈除夕韵以自慰云
作者：倪岳
朝代：明

孤闷仍惊值岁除，却怜时叙强为娱。麒麟自信非凡种，鸑鷟终期得俊雏。漫忆功名垂竹帛，且看驩笑贴桃符。壮怀落落知何似，百事无成一老夫。愁怀聊藉酒驱除，潦倒翻成一笑娱。正惜年光蛇赴壑，渐看春思燕将雏。山中猿鹤非无意，梦里熊罴会有符。自恨一身遭两误，聪明何必胜愚夫。
岁暮失子应麟孤闷中和时敷妹丈除夕韵以自慰云·其一
作者：倪岳
朝代：明

孤闷仍惊值岁除，却怜时叙强为娱。麒麟自信非凡种，鸑鷟终期得俊雏。漫忆功名垂竹帛，且看驩笑贴桃符。壮怀落落知何似，百事无成一老夫。
岁暮失子应麟孤闷中和时敷妹丈除夕韵以自慰云·其二
作者：倪岳
朝代：明

愁怀聊藉酒驱除，潦倒翻成一笑娱。正惜年光蛇赴壑，渐看春思燕将雏。山中猿鹤非无意，梦里熊罴会有符。自恨一身遭两误，聪明何必胜愚夫。
岁暮祫祭大礼肇行骏奔之馀喜而有作
作者：倪岳
朝代：明

天晴除日冻初销，圣主乘春下九霄。合祀始崇周典礼，分班仍集汉官寮。寝宫帘影依龙衮，辇路銮音协凤韶。至孝夐超千古上，遗经曾见纪宗尧。
岁暮祷雪致斋柬李西涯学士
作者：倪岳
朝代：明

几年斋署隔西东，三宿重怜此地同。寒逼寝屏新馆静，尘笼诗壁旧堂空。鹤栖珠树惊秋露，凤翥丹山下晚风。却愧蒹葭成倚玉，一缄犹自往来通。
己亥斋居日越在南都有怀院中诸先生
作者：倪岳
朝代：明

玉署清斋夜似年，紫薇冠佩集群仙。归鸿欲堕孤飞翼，鸣凤谁传五噫篇。岁月愁多霜鬓短，江湖身远寸心悬。不堪风雪青溪上，一棹天涯兴渺然。
庆成宴再用前韵
作者：倪岳
朝代：明

缥缈韶钧动尚方，群工分候紫微傍。伶官舞戏鱼龙队，力士班联剑佩光。气协乾坤知应感，瑞呈麟凤待呈祥。拟从既醉歌周雅，万国承恩奉一王。十年叨侍殿中班，坐候群公幸始攀。八佾舞传千古上，九歌声落五云间。早看凤历颁春罢，徐候龙舆捧日还。天语亲承三赐爵，恩沾夷夏总欢颜。
庆成宴再用前韵·其一
作者：倪岳
朝代：明

缥缈韶钧动尚方，群工分候紫微傍。伶官舞戏鱼龙队，力士班联剑佩光。气协乾坤知应感，瑞呈麟凤待呈祥。拟从既醉歌周雅，万国承恩奉一王。
庆成宴再用前韵·其二
作者：倪岳
朝代：明

十年叨侍殿中班，坐候群公幸始攀。八佾舞传千古上，九歌声落五云间。早看凤历颁春罢，徐候龙舆捧日还。天语亲承三赐爵，恩沾夷夏总欢颜。
廷试供事次屠都宪朝宗韵二首
作者：倪岳
朝代：明

圣主临轩第一春，诸生敷对意俱新。风云早际明时会，民物同归大造仁。却羡俊髦高擢第，端期忠孝重书绅。非才沾被今三度，分得恩波下紫宸。群公同挹庙堂春，多士均沾雨露新。明日蓝袍承帝命，一时丹悃答皇仁。腾欢早见传衢路，称贺还期拥佩绅。华盖天高瞻淡墨，遥听宫漏候严宸。
廷试供事次屠都宪朝宗韵二首·其一
作者：倪岳
朝代：明

圣主临轩第一春，诸生敷对意俱新。风云早际明时会，民物同归大造仁。却羡俊髦高擢第，端期忠孝重书绅。非才沾被今三度，分得恩波下紫宸。
廷试供事次屠都宪朝宗韵二首·其二
作者：倪岳
朝代：明

群公同挹庙堂春，多士均沾雨露新。明日蓝袍承帝命，一时丹悃答皇仁。腾欢早见传衢路，称贺还期拥佩绅。华盖天高瞻淡墨，遥听宫漏候严宸。
廷试执事和程克勤诗韵
作者：倪岳
朝代：明

春城过雨晓阴屯，圣主临轩礼数尊。龙见在田文正显，凤飞近日语偏温。宫壶叠赐来东阁，内镪分颁下北门。何幸非才陪盛典，深惭无补亦沾恩。抡才有诏属儒林，浩荡恩光仰照临。坐近殿门天不远，归迂辇道日将沉。群公奏卷瞻宸翰，多士登名悦圣心。明日衣冠同入贺，拟从仙仗候銮音。
廷试执事和程克勤诗韵·其一
作者：倪岳
朝代：明

春城过雨晓阴屯，圣主临轩礼数尊。龙见在田文正显，凤飞近日语偏温。宫壶叠赐来东阁，内镪分颁下北门。何幸非才陪盛典，深惭无补亦沾恩。
廷试执事和程克勤诗韵·其二
作者：倪岳
朝代：明

抡才有诏属儒林，浩荡恩光仰照临。坐近殿门天不远，归迂辇道日将沉。群公奏卷瞻宸翰，多士登名悦圣心。明日衣冠同入贺，拟从仙仗候銮音。
廷试执事和马司马吴状元韵
作者：倪岳
朝代：明

龙驭临轩紫殿高，鹓行汇进总英髦。玉音飞坠先承宠，丹悃敷陈肯惮劳。映日瑞云方似绮，济时甘雨定如膏。遭逢共仰今尧舜，报塞宁忘后禹皋。巍巍阿阁帝城阴，争听雍雍凤鸟音。圣主载颁咨治策，群公交尽荐贤心。平生忠孝相期远，一代经纶属望深。明日天门初放榜，姓名从此重如金。
廷试执事和马司马吴状元韵·其一
作者：倪岳
朝代：明

龙驭临轩紫殿高，鹓行汇进总英髦。玉音飞坠先承宠，丹悃敷陈肯惮劳。映日瑞云方似绮，济时甘雨定如膏。遭逢共仰今尧舜，报塞宁忘后禹皋。
廷试执事和马司马吴状元韵·其二
作者：倪岳
朝代：明

巍巍阿阁帝城阴，争听雍雍凤鸟音。圣主载颁咨治策，群公交尽荐贤心。平生忠孝相期远，一代经纶属望深。明日天门初放榜，姓名从此重如金。
弘治纪元戊申二月十三日侍从亲耕藉田用程学士韵一首怀不能已复缀短韵一章
作者：倪岳
朝代：明

南郊晴旭晃銮仪，天路无尘进辇迟。京兆青箱依耒耜，教坊花鼓应旌旗。明禋早致先农享，粒食仍歌后稷诗。圣主重民亲稼穑，此生何幸际昌期。貔貅万灶绕城坳，礼重亲耕指近郊。丰稔早占穜稑种，泰和端叶地天爻。弄田何足论钩盾，劳燕真看出大庖。诏许三农瞻日表，不须前纛拥蒲梢。
弘治纪元戊申二月十三日侍从亲耕藉田用程学士韵一首怀不能已复缀短韵一章·其一
作者：倪岳
朝代：明

南郊晴旭晃銮仪，天路无尘进辇迟。京兆青箱依耒耜，教坊花鼓应旌旗。明禋早致先农享，粒食仍歌后稷诗。圣主重民亲稼穑，此生何幸际昌期。
弘治纪元戊申二月十三日侍从亲耕藉田用程学士韵一首怀不能已复缀短韵一章·其二
作者：倪岳
朝代：明

貔貅万灶绕城坳，礼重亲耕指近郊。丰稔早占穜稑种，泰和端叶地天爻。弄田何足论钩盾，劳燕真看出大庖。诏许三农瞻日表，不须前纛拥蒲梢。
得杨氏妹书问讯亡妻计发书时没已四日矣感之复成二律
作者：倪岳
朝代：明

天地无情不可呼，乾坤此日倍愁吾。衣分金剪秋初冷，灯尽银釭夜已徂。千里谁怜予妹远，百年空恨汝亲孤。那知故箧诗题在，犹说中林返哺乌。可从王母簉仙班，寂寂深闺尽日闲。祷疾每怀瞻北斗，祈年长记祝南山。志酬终养应无愧，心慰全归竟不还。欲候佩声明月里，争知天上与人间。
得杨氏妹书问讯亡妻计发书时没已四日矣感之复成二律·其一
作者：倪岳
朝代：明

天地无情不可呼，乾坤此日倍愁吾。衣分金剪秋初冷，灯尽银釭夜已徂。千里谁怜予妹远，百年空恨汝亲孤。那知故箧诗题在，犹说中林返哺乌。
得杨氏妹书问讯亡妻计发书时没已四日矣感之复成二律·其二
作者：倪岳
朝代：明

可从王母簉仙班，寂寂深闺尽日闲。祷疾每怀瞻北斗，祈年长记祝南山。志酬终养应无愧，心慰全归竟不还。欲候佩声明月里，争知天上与人间。
御堤烟柳
作者：倪岳
朝代：明

东风二月千门晓，紫禁暄妍暖云绕。玉河堤畔赤栏桥，高柳依依得春早。柔条袅娜百尺垂，蘸水点破青玻璃。晴烟一抹锁深碧，晓色正与春相宜。暖风忽听黄鹂啭，入望模糊迷近远。鲛绡帐薄疑未收，翡翠帘轻不堪捲。日高忽觉散浮阴，无限韶华连上林。纷纷万卉足生意，自是皇家雨露深。
忠爱庙迎送神曲
作者：倪岳
朝代：明

南风来兮汀水波，苍龙伏兮郁嵯峨。箫鼓喧兮庙门启，伺吾侯兮山之阿。孔盖张兮振翠珂，旌旆遝兮轩从都。侯治汀兮政不颇，犴狴清兮布阳和。汀民扰兮侯荷戈，活汀民兮侯功多。报功有祀兮颂德有歌，愿终惠兮永矢弗他。青山隐兮龙欲翔，汀溪澄兮南风凉。幸侯至兮设侯床，蕙殽蒸兮荐椒浆。侯神游兮横八荒，民德侯兮何时忘。侯之生兮岳降祥，享汀祀兮纷洋洋。侯有子兮步玉堂，握文魁兮挟天章。侯之来兮时雨旸，侯之去兮降福穰。云軿远兮不可望，愿终惠兮传无疆。
忠爱庙迎送神曲·其一
作者：倪岳
朝代：明

南风来兮汀水波，苍龙伏兮郁嵯峨。箫鼓喧兮庙门启，伺吾侯兮山之阿。孔盖张兮振翠珂，旌旆遝兮轩从都。侯治汀兮政不颇，犴狴清兮布阳和。汀民扰兮侯荷戈，活汀民兮侯功多。报功有祀兮颂德有歌，愿终惠兮永矢弗他。
忠爱庙迎送神曲·其二
作者：倪岳
朝代：明

青山隐兮龙欲翔，汀溪澄兮南风凉。幸侯至兮设侯床，蕙殽蒸兮荐椒浆。侯神游兮横八荒，民德侯兮何时忘。侯之生兮岳降祥，享汀祀兮纷洋洋。侯有子兮步玉堂，握文魁兮挟天章。侯之来兮时雨旸，侯之去兮降福穰。云軿远兮不可望，愿终惠兮传无疆。
恭祀献裕二陵和答明仲赠别诗韵
作者：倪岳
朝代：明

斋庐坐久柝声稀，百辟趋跄谒寝帏。祀典夐非千古并，儒臣已是八年违。四山云气长依树，五夜霜华欲满衣。共指昌平认归路，寒城灯火望中微。
愚轩为高都宪
作者：倪岳
朝代：明

客从江南来，遗我愚公书。盛德每韬晦，深藏匪中虚。知巧纷以屏，直行耻乖纡。永怀心斋人，雅志遵圣途。默识谅亦早，允践乃良图。愿起九原下，执鞭与为徒。寥寥千古意，此道今何如。
戊子新春日寄上谷诸旧游
作者：倪岳
朝代：明

故人底事久无书，塞徼天高雁影疏。寂历冰霜惊岁晚，芳菲风日又春初。几回常见百年内，千里相思一梦馀。却忆旧时诗社客，于今？倡复何如。
戊子新春日寄上谷诸旧游
作者：倪岳
朝代：明
体裁：七言律诗

故人底事久无书，塞徼天高雁影疏。寂历冰霜惊岁晚，芳菲风日又春初。几回常见百年内，千里相思一梦馀。却忆旧时诗社客，于今�倡复何如。
戊戌元日早朝和萧黄门文明诗韵
作者：倪岳
朝代：明

雪霁天高列宿稀，重城春色渐霏微。佩声多在苍龙阙，仗影徐分綵凤旂。汉辇初移迎日上，虞韶迭奏遏云飞。侍臣谁擅扬雄赋，惊见新词出琐闱。
戏题素扇短歌
作者：倪岳
朝代：明

君不见，秋空月，十二阑干照圆缺。金波半泻落苍茫，欲与人间洗炎热。又不见，春空云，卷舒重叠成氤氲。一片飞来不盈把，翛然殿阁生微薰。匠意经营削寒玉，方寸机关巧装束。云青月白指掌间，伐尽剡藤犹未足。我欲扬仁风，置之怀袖中。乘时致身贵有用，乾坤阖辟谁为功。赤日迟迟驻南陆，却忆闾阎苦蒸溽。咫尺一动摇，引领望清肃。云有阴，月有阴，卷舒圆缺皆天心。安得春云秋月十万里，尽令四海除烦襟。
成化辛卯六月苦雨浃旬民以大困感今怀昨良用恻然因扺掌放歌聊以泄激烈之悲耳诗云乎哉
作者：倪岳
朝代：明

去年六月足霖雨，顽云蔽天长不收。官衢水淖车马绝，野树巢空鱼鳖游。直沽南北混海道，畿甸远迩同川流。秋来百钱一斗粟，民饥更着寒无裘。昨日已鬻乳下儿，今日又杀田中牛。嗷嗷仅博一饱耳，转眼亦复填深沟。郁塞那堪沴仍作，北邙弃骨成高丘。掩骼埋胔有遗令，嗟嗟守牧谁为谋。乘轺赈贷出旁午，宵旰乃尔劳宸猷。即今皇皇民稍苏，麦已秀实禾欲抽。上下鼓舞望丰稔，饱暖已判歌有秋。如何六月雨不止，连绵恐欲伤田畴。岂但群蛾蠹麦穗，亦复有耳生禾头。奔驰徒费雨师力，淋漓不解农夫忧。早寒暮热人重困，儿童往往成悲讴。端居对食不下咽，天意岂与斯民仇。奸人猾吏试一殛，亦足以见天所尤。何须连年病赤子，尪羸佝偻谁当瘳。我愿天公放白日，照耀四海袪烦愁。蚕得帛兮田得粟，乐以卒岁心悠悠。小臣无能窃君禄，却把大笔歌天休。
戚畹雪亭孙挥使祖茔八景其一曰鹤唳长松求题限韵一首
作者：倪岳
朝代：明

双巢白鹤万松青，点染真堪入画屏。声落九皋惊宿露，梦回三岛拂晨星。徂徕地近应无恙，琥珀年深更有灵。怪底仙禽栖息稳，佳城刚占凤凰形。
户部李尚书挽诗
作者：倪岳
朝代：明

早从藩岳陟都台，司马仍推佐武才。地卜紫云思独往，诏承丹凤见重来。功如刘宴存南国，位比张华历上台。德业总看青史在，苍生怀惠不胜哀。几载班行接令仪，雄才真足辅明时。任隆八座经纶地，恩荷三朝际遇时。奏计频繁传恤典，发潜辉赫著丰碑。迢迢欲致生刍意，极目嵩高有所思。
户部李尚书挽诗·其一
作者：倪岳
朝代：明

早从藩岳陟都台，司马仍推佐武才。地卜紫云思独往，诏承丹凤见重来。功如刘宴存南国，位比张华历上台。德业总看青史在，苍生怀惠不胜哀。
户部李尚书挽诗·其二
作者：倪岳
朝代：明

几载班行接令仪，雄才真足辅明时。任隆八座经纶地，恩荷三朝际遇时。奏计频繁传恤典，发潜辉赫著丰碑。迢迢欲致生刍意，极目嵩高有所思。
承李士常进士以所和与李宾之内翰潘时用秀才冬夜联句之作见示用韵以答
作者：倪岳
朝代：明

风度书帷月度窗，萧然相对倒秋缸。寒声屡报重城柝，孤影频摇客舍釭。共惜离怀伤旧约，却联长句托新腔。潘郎远裔骚人一，蒙叟诸甥国士双。久向文名知俊逸，更于交谊见淳庞。情如元酒真堪酌，音出黄钟不在撞。总慰诗坛传檄定，自惊敌垒竖旗降。锦囊遗学宁惭贺，綵笔雄才岂亚江。量隘五湖怜浩渺，口翻三峡讶琤淙。好殚儒术禆元化，圣主隆文理万邦。
承西涯阁老以铜雀砚见惠且谓验其真赝舟中试笔知为故物无疑乃用前所赠韵复成二首以寄
作者：倪岳
朝代：明

铜雀台高倚邺城，欲从歌舞乐馀生。侵吴兵老终先破，禅汉谋深卒未行。物古人怜陈迹在，基危天遣霸图倾。千年瓦砾漳河底，太息空劳用力成。一橐萧然出凤城，砚砖分惠眼犹生。当年可为笙歌溷，此日聊随楮墨行。藻饰如存新制改，波颓不复旧台倾。明窗净几閒挥拂，吊古文从感慨成。
承西涯阁老以铜雀砚见惠且谓验其真赝舟中试笔知为故物无疑乃用前所赠韵复成二首以寄·其二
作者：倪岳
朝代：明

一橐萧然出凤城，砚砖分惠眼犹生。当年可为笙歌溷，此日聊随楮墨行。藻饰如存新制改，波颓不复旧台倾。明窗净几閒挥拂，吊古文从感慨成。
拟上乞休之疏复叠前韵
作者：倪岳
朝代：明

秾华逞桃李，孤芳笑兰菊。剖心谁与明，刖足空自哭。愁梦积雨惊，望眼浮云触。已判百念冷，宁遣一身辱。媚时非所能，守已聊亦足。行藏固由天，进退讵云谷。薄田犹可耕，大带那须束。遐哉谢交游，允矣乐幽独。绝弦韬我琴，韫椟全吾玉。拟办季鹰舟，岂待巫咸卜。
挽呆斋阁老先生
作者：倪岳
朝代：明

玉堂黄阁掖垣东，三十年来宦业同。拜相己怜君实病，谈经犹忆郑玄工。乾坤阖辟图书在，日月昭明奏疏通。回首门墙成怅望，椒浆欲奠恨无穷。
挽太仆沈少卿
作者：倪岳
朝代：明

宦路怜腾踏，都来十四年。有亲惊白发，无子负青毡。客梦成蕉鹿，乡心逐纸鸢。淮阴旧游处，门巷总依然。
挽宣府钱永义
作者：倪岳
朝代：明

少年百战起从龙，李广功高惜未封。青镜可怜惊客鬓，黄旗犹见记军容。荒原云冷埋秋剑，古塞风寒泣暮松。总慰诸孙忠义在，家声端不愧先锋。
挽杨茂都阃
作者：倪岳
朝代：明

神剑出欧冶，劲利久超群。葳蕤百宝装，错落七星文。倚天发寒采，鸣匣袪妖氛。一动蛟龙惊，再鼓霄汉分。往随明主用，累累建奇勋。一朝随变化，高飞入青云。遂令千载下，独有名相闻。长歌抚遗迹，伫立悲斜曛。神物渺何许，嗟哉杨将军。
挽棠溪处士肃庵江先生
作者：倪岳
朝代：明

诛茅结屋临棠溪，闭户读书人未知。雄才不复为世用，致君有术嗟无时。壮志空然成白首，独与棠溪作宾友。有酒可酌诗可吟，脱落烦羁肯轻受。神游何处招不还，西风薤露歌声残。魂去棠溪溪月白，魂返棠溪溪水寒。廿年葬骨黄甘道，陇树凄迷多宿草。青云不负旧衣冠，白面孤儿致身早。我歌为君重惨神，古来豪杰多沉沦。埋光铲采老丘壑，千载悠悠知几人。
挽汪庶子伯谐父母
作者：倪岳
朝代：明

束却青毡出泮林，一鞭骢马气骎骎。潢池谁遣惊涛起，闽海真成瘴雾深。武穆有冤皆切齿，王裒无泪不伤心。神游只在风云表，时听中天彩凤吟。一丧移天三十春，心惊家难止清贫。囊中自幸无珠玉，膝下真怜有凤麟。长忆萱庭称寿斝，重看枫陛予恩纶。白头已遂同归愿，十里湖山陇树新。
挽汪庶子伯谐父母·其一
作者：倪岳
朝代：明

束却青毡出泮林，一鞭骢马气骎骎。潢池谁遣惊涛起，闽海真成瘴雾深。武穆有冤皆切齿，王裒无泪不伤心。神游只在风云表，时听中天彩凤吟。
挽汪庶子伯谐父母·其二
作者：倪岳
朝代：明

一丧移天三十春，心惊家难止清贫。囊中自幸无珠玉，膝下真怜有凤麟。长忆萱庭称寿斝，重看枫陛予恩纶。白头已遂同归愿，十里湖山陇树新。
效古意一首与王逊之秀才谢答诲言兼致别意
作者：倪岳
朝代：明

故人北方来，赠我锦绣段。缭绕芝兰光，蕤葳华采烂。岂独佩服佳，亦足奉娱玩。我欲裁为裳，衣冠并煇焕。踟蹰下刀尺，割裂畏讥弹。藉以紫云绡，置之青玉案。珍重不敢狎，日夕起深惮。感此无以报，执别倚增叹。高情托金石，雅谊薄云汉。所以十年心，不假一词赞。征车难久留，抟沙聚而散。忠告日已疏，丛责讵能逭。及时期努力，敢以污清贯。临岐意无穷，引领令人惋。
文明萧黄门谪贵州有诗寄京中诸友因次韵以复
作者：倪岳
朝代：明

地比长沙知更僻，万山深处昼长昏。怜君远道传诗句，愧我临岐失赠言。夷险不妨身总健，乾坤无负道犹存。官閒尚有囊中粟，感激宁同一饭恩。
斋宫候驾次西崖学士韵
作者：倪岳
朝代：明

银河如璧护重关，翠辇初临大祀坛。映日牙旗环禁旅，连空甲骑拥祠官。风云已觉争春丽，雨雪先惊入夜寒。礼罢天门重整佩，欢腾万国正回銮。
新喻易乾刚自辽阳归傅曰川求诗赠之
作者：倪岳
朝代：明

凉入京尘暑气微，楼船南下客初归。柳条不受离情绾，诗卷犹烦急手挥。辽海云开孤鹤起，楚江霜落片鸿飞。故人无限云霄意，尊酒相看又夕晖。
新春感事
作者：倪岳
朝代：明

烽火边城鼓角悲，黄沙漠漠北风吹。关山远隔云中戍，车马新屯灞上师。贾谊有才思报国，杜陵多病尚忧时。侍臣谁有如椽笔，拟撰燕然第二碑。
新草
作者：倪岳
朝代：明

新草如茵散不收，绿杨阴里大堤头。村村早食争挑菜，处处春耕乐饭牛。刺眼尚看荆棘茂，多情偏忆蕙兰幽。可怜此夜池塘梦，一寸心藏万种愁。
易洞为京口丁无咎赋
作者：倪岳
朝代：明

铁瓮城西小洞迂，碧窗深阒称吾儒。心从天地穷三画，道向羲文究两图。点罢尚惊秋露滴，读残真爱晚风呼。丁宽旧学今谁继，刚见临池凤有雏。
春日书怀
作者：倪岳
朝代：明

东风一夜送微暄，春意先应入故园。归梦远经桃叶渡，赏心长忆杏花村。中宵步月空搔首，高阁看云欲断魂。久窃微官无寸补，十年徒尔负晨昏。
春日漫兴
作者：倪岳
朝代：明

吟怀默默唤愁生，旧赏新游总未成。燕子不来春欲暮，萧然又过一清明。
春闺怨
作者：倪岳
朝代：明

忆妾与君初见时，乌云挽髻横娥眉。婵娟恩义两相得，偕老有愿天应知。年来何事轻离别，君向江南妾江北。梦魂常逐暮云飞，音书久与秋鸿绝。清明三月见春残，深闺犹自怯春寒。临妆渐觉铅华改，闭户谁怜花鸟阑。脉脉愁来心欲死，空向春风怨罗绮。沉沉帘幕易黄昏，月光独照纱窗里。年年见月缺复圆，独怨夫君去不还。寻君欲抱琵琶去，一曲相思和泪弹。
昨者候问尝以不作诗奉戒归途欲联数语驰上未果也明日使来复辱和章岂谬言不足信耶抑兴到落笔自不为劳耳辄复借韵一首以终致鄙意
作者：倪岳
朝代：明

先生晏卧读书窗，孤负新醅发旧缸。寒极不禁挥健笔，夜深犹为拥清釭。聊将卷帙销馀闷，却任歌词叠故腔。药裹欲劳丹灶一，诗筒空报玉盘双。心旌漾漾还增剧，愁绪纷纷亦转庞。最爱虚檐明月上，惯闻高阁暮钟撞。长时病榻凭谁遣，今日诗坛拟自降。瘦骨秪怜头戴笠，渴怀终慰梦吞江。气钟岳麓山灵閟，派出长沙水势淙。一代才华烦郑重，少年功业在经邦。
显灵陈真人邀赏静观亭芍药至则仅馀白者三数朵殊觉败兴乃诿之昨来风雨之厄或者未然乎即席次王世赏太史韵一首
作者：倪岳
朝代：明

琳宫亭馆曲阑东，零落全惊昨夜风。羽士最宜珠树白，谪仙难觅锦袍红。依稀玉局悬孤黍，缥缈霓裳堕半空。旧日芜城尤寂寞，翻阶春色有无中。
晓发女儿寺
作者：倪岳
朝代：明

帆开天欲曙，星斗尚招摇。渐觉村居远，方惊客路遥。不禁风猎猎，相送水迢迢。夜泊知何处，晴云隔暮潮。
晓发张家湾
作者：倪岳
朝代：明

一别家园二十秋，宁亲今日始归舟。笳声半欲冲风起，帆影遥应逐浪浮。官里故人情眷眷，天涯游子梦悠悠。钟山何许三千里，望入白云天际头。
晚回
作者：倪岳
朝代：明

登临兴倦欲忘还，归到重城半掩关。仰见明星环北极，回看爽气满西山。空过白日应何补，老向红尘总是閒。我遂清游皆帝力，愿将丹悃谢天颜。
晚晴
作者：倪岳
朝代：明

雨脚霏微断复连，小窗起坐思悠然。犹闻流水长桥外，惊见疏云落照边。方讶阴晴随地变，更堪寒暑与时迁。星槎咫尺银河上，我欲乘之一问天。
晚泊东光县
作者：倪岳
朝代：明

斜日阴阴起暮笳，船头画鼓不停挝。县门东去刚三里，正及郎官放晚衙。
晚泊天津望海有作
作者：倪岳
朝代：明

船窗南望路漫漫，一曲沧洲俯碧湍。水国云深帆影断，海门天阔雁声寒。离忧未信江湖远，醉眼全惊岛屿宽。回首帝京三百里，不胜清梦绕长安。
晚泊新口饮章太仆舟中
作者：倪岳
朝代：明

落日下新口，远帆时见收。应判同秉烛，相与更移舟。海内经时别，天涯一醉留。迟明各分袂，去住两悠悠。
晚泊流河
作者：倪岳
朝代：明

迢迢客路近流河，渔浦风晴起棹歌。夹道短篱村巷小，两行疏柳夕阳多。
晚泊魏家湾
作者：倪岳
朝代：明

魏家湾头水清浅，十里长堤柳如线。舟行且止不须牵，明月已照长堤前。狂风俄然动坤轴，雪浪云涛互奔逐。湾头有客轻远人，弯弓纵矢誇入神。满目荒烟转愁棘，铿鍧金鼓传呼急。共判相与坐天明，已喜平安及晓晴。人生得失岂足计，奈此惊忧非客意。恨不乘风一夜归，船头画鹢长如飞。
晴檐斗鹊
作者：倪岳
朝代：明

晴日煦而丽，脩檐下轻风。维鹊肆抟击，上下虚庭中。奋然各贾勇，喧啾若争雄。一或寂垂翅，奔败潜无踪。一或奋翼起，气势摩苍穹。得失果何在，角力徒自憃。微物尚知竞，人心将焉穷。览之增馀悲，回首云天空。
晴洲为程司马题
作者：倪岳
朝代：明

主人结屋依晴洲，松萝深处林塘幽。练湖水落石齿齿，玉峰雨过云悠悠。清潭白沙远相带，浴鹭飞凫还自由。君恩未许却归去，空向梦中怀旧游。
望海潮·题水仙扇面
作者：倪岳
朝代：明

冰玉为肌，沉檀为骨，天然素体倾城。鼓瑟湘潭，捐珰澧浦，凌波微度飞琼。何处是蓬瀛。正忍寒送目，借水成名。东阁官梅，两般标格一般清。娇黄腻粉轻盈。有心安冷淡，节抱幽贞。压倒酴醾，搀先桃李，花时争遣交并。临镜渐分明。但半奁掩面，千里关情。山谷山矾出门，一笑大江横。
杨忞医士贮春卷
作者：倪岳
朝代：明

白玉桥东迥绝尘，小轩深贮十分春。药阑雨足参苓茂，花径风恬杞菊新。刁约未归仍有坞，苏耽如在岂无邻。满怀拍拍皆生意，何用悬壶寄此身。
梦仙吟
作者：倪岳
朝代：明

我昔梦到蓬莱宫，三山对峙沧海东。玉楼十二接天上，地位不与尘寰通。萧萧亦有绿发者，群居岂独黄眉翁。我揖仙翁问宝诀，喜我骨相非凡庸。招我骖鸾跨白鹤，神游八极乘长风。飘飘双袖凌云起，霞裾星佩声瑽瑢。振羽扶桑倏万里，凌绝倒影冲鸿濛。才经弱水已璚岛，忽历太华仍崆峒。人间虽有八骏足，奔腾何处追奇踪。兴倦归来动觞酌，落日送尽西山红。仙城迢迢拂衣入，绣褥坐我青芙蓉。红莲万炬光夺目，云窗雾阁相玲珑。金光分遗万年草，沆瀣泻落琉璃钟。冰盘异馔杂麟脯，琅璈雅乐卑丝桐。谓我饭我绝佳味，斫鲙欲取灵鳌供。舟人深入破烟水，渔竿一掣惊蛟龙。碧潭夜浸珊瑚冷，银丝削出鳞甲空。酒酣大嚼发真趣，竦身长啸声如钟。耳边授我鍊药说，还丹有术轻参同。昆崙瑶树亦可折，何必远游寻赤松。我拜仙翁谢嘉惠，誓将脱屣长相从。邻鸡喔喔忽惊觉，满庭落叶霜华浓。起望瀛洲不可见，怅然极目孤飞鸿。
次宾之韵贺迁新居
作者：倪岳
朝代：明

绿槐庭院昼渠渠，总谓新堂胜旧庐。素壁初留王宰画，华签久贮邺侯书。古人一室有真乐，老我三年无定居。苦欲从君仍惮远，夕阳门巷早将车。
次郁景章韵
作者：倪岳
朝代：明

老僧方丈本萧条，地占东南景自饶。天际孤岩藏暮霭，云间双塔倚晴霄。石潭过雨鱼龙跃，松径经春燕雀骄。尽日流连忘却醉，东风送晚酒初销。
次韵《宿普利驿》
作者：倪岳
朝代：明
体裁：七言律诗

地比镇宁知更僻，万山深处昼常昏。怜君远道传诗句，愧我临歧忆赠言。夷险不妨身总健，乾坤无负道终存。官闲尚有囊中粟，感激宁同一饭恩。
次鸣治卧病不赴斋居之作
作者：倪岳
朝代：明

方泽圆丘祀礼兼，十年侍从幸同瞻。属车昼下双飞凤，前纛春题五色签。天上徐闻韶九奏，日高重报鼓三严。词臣谁献相如赋，独有池塘草色添。
沙河遇便风遂至龙江关
作者：倪岳
朝代：明

已拟沙渚泊，忽来风雨声。人皆催早发，我亦厌孤征。浪骇千峰出，舟怜一叶轻。此时虽甚捷，犹是险中行。
泊河西务与杨郎中克敬同年夜话
作者：倪岳
朝代：明

荒村疏柳带斜阳，才入河西感异乡。觱栗声中心激烈，舳舻影里梦飞扬。十年客路嗟重到，千里家山耿不忘。赖有故人杨水部，灯前相对话行藏。
清明之夕泊舟夹沟驿风雨大作达旦不寐有作
作者：倪岳
朝代：明

萧然客路过清明，四野阴云白昼生。五夜雷霆声霹雳，半天风雹势纵横。狂涛倒捲鼋鼍泣，高柳平摧鹳雀惊。舟楫无凭乡梦远，可怜欹枕待鸡鸣。
游无锡小嵩山僧寺 其一 次钱学士先生韵
作者：倪岳
朝代：明

山寺閒游未许违，雪晴台殿望中微。归田学士元能赋，入定高僧久息机。尘外烟霞行渐近，林间车马到应稀。我来不尽登临兴，把酒长歌对落晖。
游无锡小嵩山僧寺 其三 次东园杨守伦韵
作者：倪岳
朝代：明

僧房深静绝浮埃，今日山灵笑独来。天际群峰擎雪重，林间一径倚云开。孤吟愧我非佳句，清倡怜君总俊才。忽听笳声惊日暮，天风吹送马蹄回。
游无锡小嵩山僧寺 其二 山行之作
作者：倪岳
朝代：明

嵩阜云深日下迟，登临随处一支颐。楼台久占山中胜，松竹偏呈雪后奇。欲上鳌峰犹驻足，忽闻莲社已攒眉。相逢莫道劳尘鞅，有约来寻玉版师。
游无锡小嵩山僧寺·次钱学士先生韵
作者：倪岳
朝代：明

山寺閒游未许违，雪晴台殿望中微。归田学士元能赋，入定高僧久息机。尘外烟霞行渐近，林间车马到应稀。我来不尽登临兴，把酒长歌对落晖。嵩阜云深日下迟，登临随处一支颐。楼台久占山中胜，松竹偏呈雪后奇。欲上鳌峰犹驻足，忽闻莲社已攒眉。相逢莫道劳尘鞅，有约来寻玉版师。僧房深静绝浮埃，今日山灵笑独来。天际群峰擎雪重，林间一径倚云开。孤吟愧我非佳句，清倡怜君总俊才。忽听笳声惊日暮，天风吹送马蹄回。
游牛首山将至佛窟寺有作
作者：倪岳
朝代：明

野寺寻僧客到稀，马头时见小虫飞。十分深处初闻磬，百尺高台好振衣。山耸两尖牛砺角，江横匹练凤停机。欲穷往牒探奇胜，千载称雄拱帝畿。
游玉泉华严寺
作者：倪岳
朝代：明

门外寒流浸碧虚，玉泉山上老僧居。芙蓉云琐前朝殿，耶律诗存古洞书。曲涧正当虹饮处，好山相对雨晴初。笑攀石磴临高顶，浩荡天风袭翠裾。
游玉泉洞限韵一首
作者：倪岳
朝代：明

谁凿青山一窍空，春寒深琐夕阳中。平临北极无尘到，近接西湖有路通。窟底云雷生白日，窗间松柏下清风。旧题磨灭犹堪认，芳草桃花没断蓬。
游西山圆静寺皛庵限韵一首
作者：倪岳
朝代：明

半山晴雪护禅庵，门外长堤到水南。隔岁疏篁犹个个，倚云危磴自三三。清风送我来璚岛，垂柳随人堕碧潭。莫笑跻攀凌绝顶，登临高兴固能堪。
游西山诗答谢鸣治
作者：倪岳
朝代：明

玉堂深幸一官閒，曾许山行并锦鞍。禹锡自应先致约，玄晖何事惜追欢。地灵无恙重游易，宦路多岐一会难。试问匆匆百年内，好山能得几同看。
溧阳史侯庙诗
作者：倪岳
朝代：明

杜陵重戚里，壮侯挺人杰。溧阳推始封，建武仰雄烈。尝闻冀青政，夐与龚黄埒。就国奉新命，出治遵旧辙。功德本宽大，勋名益昭揭。云仍远相承，簪组遂不绝。㞯山既乔耸，洮水亦澄澈。尸祝启祠宇，躬衮严象设。显惠神有灵，报祀礼无阙。迢迢千载馀，纪成在碑碣。
溧阳史侯庙诗
作者：倪岳
朝代：明
体裁：古风

杜陵重戚里，壮侯挺人杰。溧阳推始封，建武仰雄烈。尝闻冀青政，夐与龚黄埒。就国奉新命，出治遵旧辙。功德本宽大，勋名益昭揭。云仍远相承，簪组遂不绝。岊山既乔耸，洮水亦澄澈。尸祝启祠宇，躬衮严象设。显惠神有灵，报祀礼无阙。迢迢千载馀，纪成在碑碣。
瀛洲旧会承郑东园邀饮神乐道观即席次韵二首
作者：倪岳
朝代：明

瀛洲旧约始会，神乐福地重来。最爱乘风琳馆，何妨步月瑶台。杏园芳躅可继，凤城雅倡宜裁。却羡斯文风味，不负翰苑情怀。南国新看合袂，北门旧忆垂绅。自是交游谊重，更看倾倒情真。便判诗酒娱我，莫遣风花笑人。回首玉堂天上，江湖未远严宸。
瀛洲旧会承郑东园邀饮神乐道观即席次韵二首·其一
作者：倪岳
朝代：明

瀛洲旧约始会，神乐福地重来。最爱乘风琳馆，何妨步月瑶台。杏园芳躅可继，凤城雅倡宜裁。却羡斯文风味，不负翰苑情怀。
瀛洲旧会承郑东园邀饮神乐道观即席次韵二首·其二
作者：倪岳
朝代：明

南国新看合袂，北门旧忆垂绅。自是交游谊重，更看倾倒情真。便判诗酒娱我，莫遣风花笑人。回首玉堂天上，江湖未远严宸。
玉泉限韵一首
作者：倪岳
朝代：明

西山深处俯流淙，乱石清泉自击撞。铁马嘶风惊客枕，玉虹拖雨过禅窗。临溪正爱红亭一，逆浪时看白鸟双。万斛尘襟浑似洗，酒酣应使寸心降。
用篁墩宫谕韵贺樊驸马大振总禁兵宿卫
作者：倪岳
朝代：明

星光夜照羽林军，都尉承宣自不群。九陛崇班依日月，两朝嘉会际风云。龙蟠鞞䩬千金直，凤拥兜鍪五色文。明日庆成闻锡宴，宫花宫酝送微醺。
田家喜雨歌
作者：倪岳
朝代：明

韶华荡漾三月天，绿杨枝上嘘晴烟。田家望雨心正渴，鸣鸠数声风飒然。墨云低覆塍头树，好雨弥空下如注。润物潜看霢霂流，及时溥谢甘霖布。宿麦芃芃穗渐黄，新荷簌簌初抽秧。总为朝来一犁足，坐令终岁成丰穰。丰穰有兆欢声作，击壤长歌物咸若。四海均沾造化功，题诗为纪田家乐。
甲午斋居答明仲用韵见忆之作
作者：倪岳
朝代：明

暖风一夜入新年，聚散频惊岁月迁。无分可陪三日话，有怀空乱五更眠。西坛寂寞春盘共，东阁稀疏晓佩联。忽接邮筒知寄我，故人高兴正连篇。
甲寅正月四日受誓戒恭陪庙祀和李学士西涯韵
作者：倪岳
朝代：明

春祠将事庙街东，郊戒先闻出帝宫。大礼叠行当此日，群工一德对休风。仍于尊俎停酬酢，应向天人见感通。试看城南新雪尽，无尘辇道往来中。
甲申元日奉天殿早朝
作者：倪岳
朝代：明

漏咽铜龙斗已横，仪鸾仗簇近朱甍。九光灯下千官影，五凤楼前万岁声。浩浩君恩沾海宇，熙熙王气拥神京。微臣何幸瞻天表，愿结丹心答圣明。
甲辰出宿神乐
作者：倪岳
朝代：明

月华星彩满瑶坛，雪后风微夜不寒。十里旌旗千帐列，两街灯火万人看。回廊有径斋庐远，大地无尘辇路宽。二十年来瞻盛礼，始从簪绂候鸣銮。
甲辰正元奉命南郊看牲
作者：倪岳
朝代：明

漏转重城夜不扃，两街高炬烛青冥。影连貔虎尘随路，香拂牺牲月满庭。已信卜郊嗤鲁史，却看在涤重周经。明朝复命红云殿，鹄立金门候曙星。
留别院中诸同年先生
作者：倪岳
朝代：明

惆怅抟沙思不胜，人间聚散信无凭。论心久说三生石，系日空怀百尺绳。会里新编诗酒债，榜中旧业弟兄称。江东云树知相忆，为报春澌早破冰。
癸丑春闱忝知贡举试事将毕寄柬李陆二学士
作者：倪岳
朝代：明

翼翼重门昼不开，两帘悬隔断嫌猜。珠玑照夜宁非宝，桃李经春总是材。奉诏每期精简拔，论文真欲细敲推。荐贤报主吾儒事，得见英髦衮衮来。默默春宵坐不眠，心期为国重求贤。人间盛事宁过此，天上文光亦烂然。瑞世凤麟须在网，应时奎壁正当躔。圣明临御真儒出，永弼皇图亿万年。
癸丑春闱忝知贡举试事将毕寄柬李陆二学士·其一
作者：倪岳
朝代：明

翼翼重门昼不开，两帘悬隔断嫌猜。珠玑照夜宁非宝，桃李经春总是材。奉诏每期精简拔，论文真欲细敲推。荐贤报主吾儒事，得见英髦衮衮来。
癸丑春闱忝知贡举试事将毕寄柬李陆二学士·其二
作者：倪岳
朝代：明

默默春宵坐不眠，心期为国重求贤。人间盛事宁过此，天上文光亦烂然。瑞世凤麟须在网，应时奎壁正当躔。圣明临御真儒出，永弼皇图亿万年。
癸卯七月望前二日谒陵道中喜晴一首
作者：倪岳
朝代：明

马嘶秋苑燕飞轻，远道忘疲客思清。苦潦狂尘非旧路，好风佳日正新晴。四山紫雾千寻合，万顷黄云一望平。天意已酬忧国愿，丰年禾黍属西成。
登兜率岩走笔次沈佥宪仲律韵
作者：倪岳
朝代：明

秪今谁似孟韩豪，西华能登此未劳。十里松筠苍雪乱，半空钟磬白云高。来游客似乘鳌背，入定僧如坐鸟巢。我有一尊君可醉，临池清影若为搔。
登功德寺新阁限韵一首
作者：倪岳
朝代：明

凭虚高阁不胜寒，乘醉来登更倚阑。十里湖光通几席，八囱云影上衣冠。荒台漫惜千金业，羸马聊陪一日欢。极目天南驰远眺，催归无那夕阳残。
登济宁太白楼
作者：倪岳
朝代：明

一上孤城意已秋，谪仙狂客旧风流。雅宜庾亮三更月，不独元龙百尺楼。天影渐看云影逼，山光长共水光浮。何如唤起文章伯，相与？酬一醉留。
登济宁太白楼
作者：倪岳
朝代：明
体裁：七言律诗

一上孤城意已秋，谪仙狂客旧风流。雅宜庾亮三更月，不独元龙百尺楼。天影渐看云影逼，山光长共水光浮。何如唤起文章伯，相与�酬一醉留。
登雨花台
作者：倪岳
朝代：明

千山暮色渐熹微，台草如茵尚可依。落日下从江水浴，断霞真共塞鸿飞。登高望远且为乐，弄月吟风甘息机。北望严城无十步，殷勤幽鸟莫催归。
白马
作者：倪岳
朝代：明

春草芊绵柳拂堤，玉骢翘立不闻嘶。祗缘一入神龙厩，閒却沙场万里蹄。
盆梅一本二干开红白花
作者：倪岳
朝代：明

双干分开二色花，孤山晴雪绚朝霞。有奇有偶自人作，为李为桃从客誇。亚父鸿门撞玉斗，葛翁勾漏鍊丹砂。移根换骨非难事，两种元来是一家。
直沽道中有感
作者：倪岳
朝代：明

暑雨南行已见霜，扁舟来往为人忙。河流渺渺今俱浅，柳色青青忽渐黄。有幸尚看冰未合，无眠真觉夜偏长。宦途风味浑如此，却笑今年始备尝。
祀归限韵二首
作者：倪岳
朝代：明

残月初高霜满林，熹微曙色散轻阴。城留拒马风云壮，庙隐栖乌岁月深。令尹官閒民十里，广文斋冷树千寻。自怜此地经行熟，冉冉流光感寸心。归途风日总熙然，联骑仍逢阆苑仙。陵祀有严分祭岁，山呼无计预朝天。葭灰已应初阳律，云气应占大有年。却忆西人怀拯济，匡时何策继唐贤。
祀归限韵二首·其一
作者：倪岳
朝代：明

残月初高霜满林，熹微曙色散轻阴。城留拒马风云壮，庙隐栖乌岁月深。令尹官閒民十里，广文斋冷树千寻。自怜此地经行熟，冉冉流光感寸心。
祀归限韵二首·其二
作者：倪岳
朝代：明

归途风日总熙然，联骑仍逢阆苑仙。陵祀有严分祭岁，山呼无计预朝天。葭灰已应初阳律，云气应占大有年。却忆西人怀拯济，匡时何策继唐贤。
端午会孟阳宅分得石榴
作者：倪岳
朝代：明

五月薰风送晚凉，海榴成子日初长。参差半向花间出，错落偏宜叶底藏。红玉晕肌空赋色，骊珠充腹半含浆。遥知岁暮重来赏，醉里须分一颗尝。
答李宾之见寄
作者：倪岳
朝代：明

结客少年场，诩诩日追逐。如何伐木诗，雅韵竟难续。缅怀金石交，仰止圣贤躅。直谅资丽泽，燕辟承耻辱。所以善道之，讵云惜忠告。吾生已壮齿，沉冥尚幽谷。譬之百疾攻，良药久未服。端居发深省，怆然抱惭恧。昨感吾子言，一一道衷曲。岂同心背负，甘为手翻覆。膏肓托砭箴，茅塞藉锄斸。愿言坚此盟，吾志当共勖。
答玉署交情四首
作者：倪岳
朝代：明

青云三十年，追随鹓鹭行。葭玉夙相倚，永记金兰芳。知心志自合，同道非殊方。独愧顽钝质，幸不忝冠裳。家学不可负，友谊不可忘。黾勉效时用，直道古所臧。读书贵知道，处公必忘私。苟焉惟身图，君子恒贱之。居然廊庙尊，荣禄复如斯。岂不念瓦合，媕婀将奚为。夙承切磋益，日夕事箴规。植已苟无愧，去住亦随时。迢迢城东饯，孤亭临水云。知心二三友，惆怅惜离群。诗长不忍读，酒美难成醺。念兹交已久，感兹意何勤。丽泽日已远，诲言宁复闻。继今尚有赠，吾方望诸君。朝霞结浮阴，轻风送疏雨。扁舟溯安流，飒爽不知暑。推篷坐清晓，展转思延伫。夙荷圣皇恩，冥鸿遂高举。渺然江湖心，耿耿方自许。怀哉眷念情，因之寄斯语。
答玉署交情四首·其一
作者：倪岳
朝代：明

青云三十年，追随鹓鹭行。葭玉夙相倚，永记金兰芳。知心志自合，同道非殊方。独愧顽钝质，幸不忝冠裳。家学不可负，友谊不可忘。黾勉效时用，直道古所臧。
答玉署交情四首·其三
作者：倪岳
朝代：明

迢迢城东饯，孤亭临水云。知心二三友，惆怅惜离群。诗长不忍读，酒美难成醺。念兹交已久，感兹意何勤。丽泽日已远，诲言宁复闻。继今尚有赠，吾方望诸君。
答玉署交情四首·其二
作者：倪岳
朝代：明

读书贵知道，处公必忘私。苟焉惟身图，君子恒贱之。居然廊庙尊，荣禄复如斯。岂不念瓦合，媕婀将奚为。夙承切磋益，日夕事箴规。植已苟无愧，去住亦随时。
答玉署交情四首·其四
作者：倪岳
朝代：明

朝霞结浮阴，轻风送疏雨。扁舟溯安流，飒爽不知暑。推篷坐清晓，展转思延伫。夙荷圣皇恩，冥鸿遂高举。渺然江湖心，耿耿方自许。怀哉眷念情，因之寄斯语。
篁墩为程克勤赋
作者：倪岳
朝代：明

十亩新篁翠色屯，依然还是旧家墩。浮名岂惜随时改，直节元知自古存。一代清风重有主，千年遗泽又生孙。已除芜秽供游乐，不异晴洲断石村。
纪事
作者：倪岳
朝代：明

一自开残上苑花，十年春色老京华。临风滴尽伤心泪，悔杀从前愿有家。别院穷居岁月深，重门榛棘已森森。窗前一任春风去，誓不今生负此心。心事无端重郁纡，更看寒燕引双雏。世人不戒前车覆，浪说程婴可托孤。闻道花开树树新，璚林地远绝风尘。独怜岁月催迟暮，肉食无人惜此春。
纪事·其一
作者：倪岳
朝代：明

一自开残上苑花，十年春色老京华。临风滴尽伤心泪，悔杀从前愿有家。
纪事·其三
作者：倪岳
朝代：明

心事无端重郁纡，更看寒燕引双雏。世人不戒前车覆，浪说程婴可托孤。
纪事·其二
作者：倪岳
朝代：明

别院穷居岁月深，重门榛棘已森森。窗前一任春风去，誓不今生负此心。
纪事·其四
作者：倪岳
朝代：明

闻道花开树树新，璚林地远绝风尘。独怜岁月催迟暮，肉食无人惜此春。
经筵讲退和侍讲焦孟阳韵
作者：倪岳
朝代：明

庆云流彩日曈曈，经幄重开礼亦隆。师相雁行纡带白，词臣鹄立拥袍红。纵横已胜三千字，褒贬先归十二公。却羡伯强真侍讲，每摅忠恳动宸聪。
腊月二日诸同年会饮予家因作图以纪终会云
作者：倪岳
朝代：明

忆归鳌禁直，爱说杏园图。诸老留遗事，中朝仰盛谟。文章臻道妙，勋烈应时须。允矣推先达，因之启后涂。倾心瞻斗岳，拭目见眉须。旷邈宜重续，招邀不再呼。会当清燕合，身及太平娱。高节偏怡晚，深期直过晡。香山藉居易，洛社重宽夫。江右来三俊，吴中得二儒。玄晖才更逸，原甫志非迂。独贡荆山璞，连收闽海珠。洋洋怀泌水，落落耻齐竽。调律夔音协，封山舜业符。奇逢如有待，雅集幸无渝。诗话呈新草，歌词据槁梧。永怀兰在室，尽醉酒盈壶。点染争毫末，观瞻动座隅。丹青差可托，卷帙自应俱。翠竹鸾仪整，苍松鹤骨癯。何劳问工拙，聊足记形模。异产关河隔，同升雨露濡。论交千古尚，投分寸诚孚。艺苑联珂入，经帷接佩趋。冰衔今岂远，天路昔非殊。礼法从容地，才猷次第摅。正缘师孔孟，端合谢轩虞。张弛遵前轨，荒凉愧此区。流传从竹帛，想念在桑榆。厚意知堪信，芜言恐未愚。
至淮安候李都宪不至诗以寄意
作者：倪岳
朝代：明

画舸乘风夜渡淮，孤吟聊遣客中怀。行台玉节应难候，宾馆金尊不易偕。愧我匆匆还故里，看君衮衮历崇阶。须知国计通融地，天上恩波想未涯。
至龙江关望京
作者：倪岳
朝代：明

一江晴涨风烟合，万里春山紫翠浮。虎踞龙蟠皆旧迹，雨香云淡足新游。扁舟且为留行色，尊酒凭将洗别愁。二十年前曾着眼，不知犹识旧吾不。
芦雁
作者：倪岳
朝代：明

秋霖初霁水满湖，西风飒飒吹黄芦。垂杨袅袅叶已枯，沿堤尚带烟模糊。沙洲薄暮多黍菰，毕罗之患应绝无。随阳有鸟群相呼，食兮宿兮真足娱。
芳池春水
作者：倪岳
朝代：明

芳池一曲接银河，分得天家雨露多。新涨受风牵翠縠，好山随月堕青螺。百年蘋藻沾馀泽，三月鱼龙涌漫波。犹记临流泛春酌，倚阑同和濯缨歌。
苏武牧羊图为刘阁老祐之
作者：倪岳
朝代：明

子卿重远使，武皇侈边功。如何常胜徒，窃搆单于中。身拘志弗移，抱节甘长终。牧羝岂望乳，聊以安其穷。迢迢北海上，终见南飞鸿。廿年归绝域，千古怜孤忠。麒麟耿遗像，丹青照旻穹。翻嗟茂陵树，落日生悲风。
草庭都尉西涯学士两以正月四日同复命奉天殿有诗纪之辄赋一首
作者：倪岳
朝代：明

南北驰驱异，东西奏对同。翻思三载上，又是五更中。好事传青琐，新编出綵筒。如闻双凤语，翙翙在梧桐。
药园幽趣为四明医士冯半轩
作者：倪岳
朝代：明

狂客芳园何处寻，半轩东去莫云深。雨馀修竹春多沥，月到零榆夜有阴。昌歜盆池森绿玉，菊花篱落烂黄金。眼前药物皆成趣，却笑庐山只杏林。
萧黄门文明出判海定贺正来朝诗以告别因次其韵
作者：倪岳
朝代：明

虎豹关严隔帝京，蛮荒地僻壮君行。平生肯负当言职，天下应传敢谏名。落月有时曾入梦，停云何处不牵情。那堪又作春城别，把酒烧灯坐待明。
蜡月晦前三日齐宿礼部有怀馆阁诸先生
作者：倪岳
朝代：明

南宫还似玉堂寒，冰雪崚层岁向阑。松露未零瑶鹤噤，槐云已老翠虬蟠。笑谈何地追群彦，献纳非才愧此官。犹有独眠斋阁夜，时时飞梦绕金銮。
西涯杂题十二首为李宾之 其一 西涯
作者：倪岳
朝代：明

城北一西涯，城南一西涯。身外无穷地，相安即是家。
西涯杂题十二首为李宾之 其七 桔槔亭
作者：倪岳
朝代：明

桔槔在平林，辽辽怀汉阴。灌园者谁子，可解息机心。
西涯杂题十二首为李宾之 其三 西山
作者：倪岳
朝代：明

君住西山下，时来却望君。不见山中树，只见山中云。
西涯杂题十二首为李宾之 其九 响闸
作者：倪岳
朝代：明

奔涛鸣春雷，闸口疾如箭。怀哉百步洪，使我心胆战。
西涯杂题十二首为李宾之 其二 海子
作者：倪岳
朝代：明

积水千年在，寒潭一镜开。楼台渺烟雾，何处近蓬莱。
西涯杂题十二首为李宾之 其五 饮马池
作者：倪岳
朝代：明

汲水足饮马，索钱还济贫。可怜一掬地，于物复于人。
西涯杂题十二首为李宾之 其八 钟鼓楼
作者：倪岳
朝代：明

高楼严击柝，可怜更漏明。夜半人语绝，忽闻钟鼓声。
西涯杂题十二首为李宾之 其六 杨柳湾
作者：倪岳
朝代：明

高柳抱晴湾，疏篱匝烟渚。犹记泊枫桥，隔水闻吴语。
西涯杂题十二首为李宾之 其十 月桥
作者：倪岳
朝代：明

夜色落长桥，片月波心净。不见影娥池，鱼龙自窥映。
西涯杂题十二首为李宾之 其十一 稻田
作者：倪岳
朝代：明

腐儒常苦饥，问籴竟如玉。僧田不自耕，终岁饭亦足。
西涯杂题十二首为李宾之 其十二 莲池
作者：倪岳
朝代：明

莲生失其地，羞与众芳伍。独笑采莲人，不识莲心苦。
西涯杂题十二首为李宾之 其四 慈恩寺
作者：倪岳
朝代：明

楼阁云中出，丹青水面开。江南何事者，寂寞雨花台。
西涯杂题十二首为李宾之·西涯
作者：倪岳
朝代：明

城北一西涯，城南一西涯。身外无穷地，相安即是家。积水千年在，寒潭一镜开。楼台渺烟雾，何处近蓬莱。君住西山下，时来却望君。不见山中树，只见山中云。楼阁云中出，丹青水面开。江南何事者，寂寞雨花台。汲水足饮马，索钱还济贫。可怜一掬地，于物复于人。高柳抱晴湾，疏篱匝烟渚。犹记泊枫桥，隔水闻吴语。桔槔在平林，辽辽怀汉阴。灌园者谁子，可解息机心。高楼严击柝，可怜更漏明。夜半人语绝，忽闻钟鼓声。奔涛鸣春雷，闸口疾如箭。怀哉百步洪，使我心胆战。夜色落长桥，片月波心净。不见影娥池，鱼龙自窥映。腐儒常苦饥，问籴竟如玉。僧田不自耕，终岁饭亦足。莲生失其地，羞与众芳伍。独笑采莲人，不识莲心苦。
西湖图卷为宣府范元博题
作者：倪岳
朝代：明

十里春波十里堤，绿杨红杏望中迷。酒船常作西湖醉，诗卷新从上谷携。水面楼台朝起蜃，桥边村落夜闻鸡。天涯回首方如梦，赢得逢人一品题。
西湖限韵一首
作者：倪岳
朝代：明

望尽西山十里湖，平洲缥缈水萦纡。潜腥久识鱼龙近，倒影长怜岛屿孤。落日微风吹白浪，深春细雨出青蒲。经过几度怀遗迹，百尺荒台草半芜。
观史而倦辄成短句意或有在不复次第览者幸贷其拙云
作者：倪岳
朝代：明

妖艳承恩粉黛羞，君王一笑老温柔。须知祸水皆堪戒，岂特当时秪灭刘。纨扇西风日日凉，凄清光景断人肠。慈帏供奉身何托，冷眼閒看岁月长。失宠心怜梦亦惊，长门词赋若为情。东风别院笙歌醉，遥听春游翠辇行。鳌极虽倾力可全，古来遗事已茫然。空怀五色山中石，大手何人解补天。行自因循位自崇，空劳天下说中庸。一时碌碌成何补，怪底偏为世所容。五代悠悠转盻间，安荣不动却如山。但知长乐全身地，大节孤忠总是闲。杵臼程婴事不同，托孤犹足亚桐宫。高风千载无人继，一节还宜数霍公。肉食谁能与国谋，庙堂风采自优游。却怜漆室民间女，独抱深忧为鲁侯。抗疏殷勤十九章，一时须发总如霜。不知干进希名者，今日何人可颉颃。闰月张灯已异常，无端灾乱起萧墙。仓忙烂额焦头者，剪发酬功计亦良。
观史而倦辄成短句意或有在不复次第览者幸贷其拙云·其七
作者：倪岳
朝代：明

杵臼程婴事不同，托孤犹足亚桐宫。高风千载无人继，一节还宜数霍公。
观史而倦辄成短句意或有在不复次第览者幸贷其拙云·其三
作者：倪岳
朝代：明

失宠心怜梦亦惊，长门词赋若为情。东风别院笙歌醉，遥听春游翠辇行。
观史而倦辄成短句意或有在不复次第览者幸贷其拙云·其九
作者：倪岳
朝代：明

抗疏殷勤十九章，一时须发总如霜。不知干进希名者，今日何人可颉颃。
观史而倦辄成短句意或有在不复次第览者幸贷其拙云·其二
作者：倪岳
朝代：明

纨扇西风日日凉，凄清光景断人肠。慈帏供奉身何托，冷眼閒看岁月长。
观史而倦辄成短句意或有在不复次第览者幸贷其拙云·其五
作者：倪岳
朝代：明

行自因循位自崇，空劳天下说中庸。一时碌碌成何补，怪底偏为世所容。
观史而倦辄成短句意或有在不复次第览者幸贷其拙云·其八
作者：倪岳
朝代：明

肉食谁能与国谋，庙堂风采自优游。却怜漆室民间女，独抱深忧为鲁侯。
观史而倦辄成短句意或有在不复次第览者幸贷其拙云·其六
作者：倪岳
朝代：明

五代悠悠转盻间，安荣不动却如山。但知长乐全身地，大节孤忠总是闲。
观史而倦辄成短句意或有在不复次第览者幸贷其拙云·其十
作者：倪岳
朝代：明

闰月张灯已异常，无端灾乱起萧墙。仓忙烂额焦头者，剪发酬功计亦良。
观史而倦辄成短句意或有在不复次第览者幸贷其拙云·其四
作者：倪岳
朝代：明

鳌极虽倾力可全，古来遗事已茫然。空怀五色山中石，大手何人解补天。
观新修运河赠总戎平江陈公
作者：倪岳
朝代：明

百里官河一棹通，力排群议仰宸衷。关西夫子能谋国，阃外将军特奏功。役籍岂劳都水监，旌书须下大明宫。题诗聊志儒生喜，纪载还归太史公。漕河勋望说恭襄，赫赫诸孙更有光。岸凿旧堤青障阔，水通新闸玉虹长。一时浮议嗟方定，千载荣名信不忘。昨日城东人似堵，争看万斛上龙骧。
观新修运河赠总戎平江陈公·其一
作者：倪岳
朝代：明

百里官河一棹通，力排群议仰宸衷。关西夫子能谋国，阃外将军特奏功。役籍岂劳都水监，旌书须下大明宫。题诗聊志儒生喜，纪载还归太史公。
观新修运河赠总戎平江陈公·其二
作者：倪岳
朝代：明

漕河勋望说恭襄，赫赫诸孙更有光。岸凿旧堤青障阔，水通新闸玉虹长。一时浮议嗟方定，千载荣名信不忘。昨日城东人似堵，争看万斛上龙骧。
观灯有作
作者：倪岳
朝代：明

钟阜山高王气增，元宵景象称丰登。万家门巷银河绕，九陌楼台火树层。天上凤韶乘月动，人间鳌驾绕云腾。旧游何许今如梦，二十年前记所曾。宗家灯火帝城西，闽海亲劳客远携。五色云霞笼薄雾，两轮日月贯晴霓。鱼龙照眼春犹蛰，燕雀迎人夜不栖。一笑相逢成四美，兴来聊与醉分题。
观灯有作·其一
作者：倪岳
朝代：明

钟阜山高王气增，元宵景象称丰登。万家门巷银河绕，九陌楼台火树层。天上凤韶乘月动，人间鳌驾绕云腾。旧游何许今如梦，二十年前记所曾。
观灯有作·其二
作者：倪岳
朝代：明

宗家灯火帝城西，闽海亲劳客远携。五色云霞笼薄雾，两轮日月贯晴霓。鱼龙照眼春犹蛰，燕雀迎人夜不栖。一笑相逢成四美，兴来聊与醉分题。
警庵
作者：倪岳
朝代：明

圣警日以新，贤警日以省。动警泛应时，静警独知境。好恶警沉溺，取予警偏秉。言行警而饬，衣冠警斯整。人生贵警厉，弗警欲易逞。讵云警其外，能警心乃靖。惟修知警者，箴警心耿耿。我勒警庵铭，朝夕视为警。
诗送朱用辅北归省墓
作者：倪岳
朝代：明

暑雨发新霁，征车在都门。之子别我去，行逐燕然云。燕然高插天，烟霞日来往。而君处其间，飘凌动遐想。君家好兄弟，玉树森以敷。季也更超特，落落珊瑚株。我昔有远游，逢君惨羁旅。异乡感新知，义气两相许。结交未三载，一别今十年。相见讵云疏，相思长自怜。君今得亨途，轻帆遇风便。龙门海之湄，超忽驶如箭。客路良已达，客怀亦以深。双亲渺何许，伤此平生心。归来一杯酒，聊慰九泉下。秋深有良贾，拟报连城价。旧游二三子，长才久争雄。相期桂子府，同上蓬莱宫。重阍天上遥，长桥雾中阁。葛陂一丈竹，倏忽弄头角。君行急回首，望望黄金台。寄语谢诸君，为我联翩来。
诗送朱用辅北归省墓·其一
作者：倪岳
朝代：明

暑雨发新霁，征车在都门。之子别我去，行逐燕然云。
诗送朱用辅北归省墓·其七
作者：倪岳
朝代：明

客路良已达，客怀亦以深。双亲渺何许，伤此平生心。
诗送朱用辅北归省墓·其三
作者：倪岳
朝代：明

君家好兄弟，玉树森以敷。季也更超特，落落珊瑚株。
诗送朱用辅北归省墓·其九
作者：倪岳
朝代：明

旧游二三子，长才久争雄。相期桂子府，同上蓬莱宫。
诗送朱用辅北归省墓·其二
作者：倪岳
朝代：明

燕然高插天，烟霞日来往。而君处其间，飘凌动遐想。
诗送朱用辅北归省墓·其五
作者：倪岳
朝代：明

结交未三载，一别今十年。相见讵云疏，相思长自怜。
诗送朱用辅北归省墓·其八
作者：倪岳
朝代：明

归来一杯酒，聊慰九泉下。秋深有良贾，拟报连城价。
诗送朱用辅北归省墓·其六
作者：倪岳
朝代：明

君今得亨途，轻帆遇风便。龙门海之湄，超忽驶如箭。
诗送朱用辅北归省墓·其十
作者：倪岳
朝代：明

重阍天上遥，长桥雾中阁。葛陂一丈竹，倏忽弄头角。
诗送朱用辅北归省墓·其十一
作者：倪岳
朝代：明

君行急回首，望望黄金台。寄语谢诸君，为我联翩来。
诗送朱用辅北归省墓·其四
作者：倪岳
朝代：明

我昔有远游，逢君惨羁旅。异乡感新知，义气两相许。
读史有感
作者：倪岳
朝代：明

夕阳渡口觅同舟，老大谁怀漆室忧。千载豢龙仍得计，一时屠狗竟封侯。自缘有欲因能致，可信无功亦见收。却恨衰迟愁把卷，长江西望水悠悠。
读晦翁诗有感辄次其韵
作者：倪岳
朝代：明

望望逋仙梅，眷眷陶令菊。空怀杞人忧，宁论贾生哭。寸心能几何，百事日相触。遁迹岂不嘉，腼颜良自辱。君恩浩难酬，身计老始足。青云谢荣途，白驹赋空谷。乾坤遂容与，轩冕脱羁束。乃知江汉远，亦有冥鸿独。洗垢从索瘢，疑璞任嗤玉。长歌归去辞，詹尹何劳卜。
谒先母夫人墓
作者：倪岳
朝代：明

青山郁郁隐佳城，一上新亭百感生。口泽荒凉空在眼，泪痕零落正吞声。斑衣竟失当年养，锦诰虚违此日荣。再拜松楸心寸折，不胜遗恨负生成。
谒刘谏议祠再用元博韵二首
作者：倪岳
朝代：明

欲将忠义动君门，一语回乾更转坤。志在生前真大屈，道于身后却长尊。山中好惜甘棠树，河上谁怜独柳村。宦海悠悠渺无际，颓波千里尚狂奔。泮宫西畔野城湾，一拜高风一厚颜。砥柱不随流水去，浮名真作片云还。当时多士惊鸣凤，此日斯文仰太山。何物斯文澌尽久，芳祠长对夕阳閒。
谒刘谏议祠再用元博韵二首·其一
作者：倪岳
朝代：明

欲将忠义动君门，一语回乾更转坤。志在生前真大屈，道于身后却长尊。山中好惜甘棠树，河上谁怜独柳村。宦海悠悠渺无际，颓波千里尚狂奔。
谒刘谏议祠再用元博韵二首·其二
作者：倪岳
朝代：明

泮宫西畔野城湾，一拜高风一厚颜。砥柱不随流水去，浮名真作片云还。当时多士惊鸣凤，此日斯文仰太山。何物斯文澌尽久，芳祠长对夕阳閒。
谒孝陵有作用子美昭陵韵
作者：倪岳
朝代：明

烽烟从荡涤，华夏惬依归。海岳趋戎马，星辰上衮衣。舜文千载治，汤武一时威。运抚乾坤永，明扬日月辉。山陵今窅漠，寝殿故霏微。蝼蚁空瞻拜，神龙仰奋飞。
谒文惠祠
作者：倪岳
朝代：明

仙李根危叶渐微，乾坤满眼事全非。痴姨自谓能忘世，此老真思为解围。折翼固应心已悟，褫魂应遣梦先飞。白云红日依然在，灯火严祠几夕晖。
谒狄公祠一首
作者：倪岳
朝代：明

城西亲拜狄公祠，袍笏森然仰令仪。此地孤云心尚在，中天落日手曾支。平生事业存唐史，一代文章托范碑。闻道邑民能报德，春风香火重追思。
谢惠菊
作者：倪岳
朝代：明

八月秋高天宇清，东篱菊绽黄金英。感君惠我纷数茎，根连宿土何敷荣。为爱晚节风霜更，妍华不肯青春争。閒来移植临轩楹，晴窗对坐逸兴生。有时凭阑诗欲成，幽香馥馥供吟情。有时歌啸清樽倾，佳色粲粲阶前呈。夕餐落英闻屈平，古来不独陶渊明。何当过我解我酲，与君同结岁寒盟。
谢方石乃叔宝庆太守采藻亭次韵
作者：倪岳
朝代：明

采采长怜涧有芳，是谁沾湿弄淋浪。才宜补衮身先退，礼重维筐志不忘。百代功缌从会合，一时伏腊许相将。草池竹径情何限，犹自悽然向晓霜。
谢饯行诸门生二首
作者：倪岳
朝代：明

长忆京闱拔俊英，喜看先后步云程。求贤报主应无愧，列职分曹更有名。总谓凤麟呈世瑞，岂殊桃李擅春荣。临期一语仍相勉，永竭忠贞答圣明。叨典南铨荷帝宣，一帆初上潞河船。方惊远道三千里，却忆高科十五年。云路蜚腾元济济，天涯离合正悬悬。青尊绿酒城东馆，无限深情对别筵。
谢饯行诸门生二首·其一
作者：倪岳
朝代：明

长忆京闱拔俊英，喜看先后步云程。求贤报主应无愧，列职分曹更有名。总谓凤麟呈世瑞，岂殊桃李擅春荣。临期一语仍相勉，永竭忠贞答圣明。
谢饯行诸门生二首·其二
作者：倪岳
朝代：明

叨典南铨荷帝宣，一帆初上潞河船。方惊远道三千里，却忆高科十五年。云路蜚腾元济济，天涯离合正悬悬。青尊绿酒城东馆，无限深情对别筵。
谢饯行诸门生二首承西涯阁老以铜雀砚见惠且谓验其真赝舟中试笔知为故物无疑乃用前所赠韵复成二首以寄·其一
作者：倪岳
朝代：明
体裁：七言律诗

铜雀台高倚邺城，欲从歌舞乐馀生。侵吴兵老终先破，禅汉谋深卒未行。物古人怜陈迹在，基危天遣霸图倾。千年瓦砾漳河底，太息空劳用力成。
贺罗明仲得家报生孙
作者：倪岳
朝代：明

家书夜到急张灯，喜报兰芽一叶增。偶尔竟烦诗纪梦，崭然终拟寿为朋。人间鹤骨真无价，天上鹓雏信有凭。已办含饴娱綵服，乡心遥转辘轳绳。
贺英国张公射捷歌
作者：倪岳
朝代：明

文皇报功铭太常，异姓独数河间王。上公茅土传无疆，矫矫孙子承其芳。文韬武略众所臧，中朝注倚麟凤祥。先皇召见七宝床，寻常雨露沾濡滂。我皇继统御明堂，熙熙民物归虞唐。岂以盛治忘豫防，简阅戎备心皇皇。维时四月天艳阳，敕开射圃西苑傍。黄屋左纛临中央，虎贲貔貅侍两厢。旌旗卷云白日黄，金鼓殷地晴雷镗。诸侯剑佩纷以跄，装束绣帽云锦裳。雕弓韔服矢插房，拱翼趋进仍雁行。惟公年少思奋攘，况复第一爵序当。挥鞭纵辔意气扬，蹴踏神骏惊高骧。瞥若掣电流晶光，手中白羽鸣秋霜。参连破的相铿锵，飞鸟退伏兔走藏。应弦落彀非蹶张，却笑一箭空穿杨。众目愕顾风回飏，欢呼振耳声洋洋。后来继者谁颉颃，鹏鹍斥鴳难为翔。天颜有喜宠命将，劳宴特赐流霞觞。更有宝镪来上方，明日恩诏传貂珰。内帑蕃锡礼数章，黄金腰带蟠龙香。擎出里巷增辉煌，受之百拜喜欲狂。眼前纨绮惟膏粱，惟公令望如圭璋。巧力小试讵足量，胸藏甲兵十万强。风云千载逢明良，天生老将登岩廊。隐然与时为津梁，威名震慑戎与羌。天山大定四海康，由基仁贵何足长。我歌虽短意则详，庆源已拟后寖昌。河间之水通天潢，千秋万岁同汤汤。
贺陈师召得孙二首次联句韵
作者：倪岳
朝代：明

可是居官长子孙，相逢一笑对琴樽。新题不厌长题壁，熟客何妨屡过门。岂待一占知跨灶，更期三索遇为阍。人生乐事无过此，细向君家醉里论。海东乔木见根芽，叶叶清风满故家。千载未须论玉树，一枝端合比璚花。远怀头角时时变，盛德衣冠字字誇。白日龙蛇行素壁，风流先说李西涯。
贺陈师召得孙二首次联句韵·其一
作者：倪岳
朝代：明

可是居官长子孙，相逢一笑对琴樽。新题不厌长题壁，熟客何妨屡过门。岂待一占知跨灶，更期三索遇为阍。人生乐事无过此，细向君家醉里论。
贺陈师召得孙二首次联句韵·其二
作者：倪岳
朝代：明

海东乔木见根芽，叶叶清风满故家。千载未须论玉树，一枝端合比璚花。远怀头角时时变，盛德衣冠字字誇。白日龙蛇行素壁，风流先说李西涯。
赏李景信东轩瑞香花次韵
作者：倪岳
朝代：明

淡抹轻妆弄晚晴，花开簇簇影亭亭。天培仙骨呈清瑞，风吐龙涎出素馨。碧笋攒云初破蕊，紫茸含露正当庭。怪来诗思清如水，吟倚阑干醉眼醒。临到开时日正阳，倚风浑似舞霓裳。十年不见江南种，三月惊看蓟北芳。秾艳未容誇国色，高标应许占春光。日长相对如佳客，绝胜红妆咏海棠。曲阑日上影玲珑，香气薰人亦自融。满室春风回绮席，一帘晴雾散雕栊。花攒淡白团圞密，叶簇轻青点缀工。好是羽衣歌舞罢，天仙清倚广寒宫。
赏李景信东轩瑞香花次韵·其一
作者：倪岳
朝代：明

淡抹轻妆弄晚晴，花开簇簇影亭亭。天培仙骨呈清瑞，风吐龙涎出素馨。碧笋攒云初破蕊，紫茸含露正当庭。怪来诗思清如水，吟倚阑干醉眼醒。
赏李景信东轩瑞香花次韵·其三
作者：倪岳
朝代：明

曲阑日上影玲珑，香气薰人亦自融。满室春风回绮席，一帘晴雾散雕栊。花攒淡白团圞密，叶簇轻青点缀工。好是羽衣歌舞罢，天仙清倚广寒宫。
赏李景信东轩瑞香花次韵·其二
作者：倪岳
朝代：明

临到开时日正阳，倚风浑似舞霓裳。十年不见江南种，三月惊看蓟北芳。秾艳未容誇国色，高标应许占春光。日长相对如佳客，绝胜红妆咏海棠。
赠南京礼部尚书谥恭毅章公大经挽诗
作者：倪岳
朝代：明

远佐南铨更秩宗，两朝清宦圣恩同。归来已遂閒居乐，老去犹存直谏风。诏赠新衔传美谥，史编旧疏表遗忠。晚生方切通家谊，无限深情感慨中。
赠台人王古直次韵
作者：倪岳
朝代：明

旅食京华三十年，风流应出杜陵前。重来却喜成诗卷，老去何须觅钓船。野鹤不羁非漫尔，浮云无定本悠然。相逢最是闻歌日，醉里浑疑乐在县。
赠奚元启二首用宾之韵
作者：倪岳
朝代：明

何处寻君一叩关，春风谈笑正忘还。客边已是经年别，病后浑非此日閒。老去宦情依北斗，晚来吟趣对西山。也应莫怪经过少，尊酒相逢足解颜。门巷萧条昼不关，故园迢递梦中还。一年风景又如此，百岁光阴皆等閒。愧我春愁浓似酒，怜君诗骨瘦如山。微官久负匡时术，饱食能无独厚颜。
赠奚元启二首用宾之韵·其一
作者：倪岳
朝代：明

何处寻君一叩关，春风谈笑正忘还。客边已是经年别，病后浑非此日閒。老去宦情依北斗，晚来吟趣对西山。也应莫怪经过少，尊酒相逢足解颜。
赠奚元启二首用宾之韵·其二
作者：倪岳
朝代：明

门巷萧条昼不关，故园迢递梦中还。一年风景又如此，百岁光阴皆等閒。愧我春愁浓似酒，怜君诗骨瘦如山。微官久负匡时术，饱食能无独厚颜。
赠宁国重兴住持宗上人
作者：倪岳
朝代：明

寂寂孤园著老僧，无尘心境已如冰。何须同社招元亮，却恐前身是惠能。到处林泉堪卓锡，一时衣钵可传灯。问渠玉版师如健，容我来参最上乘。
赠李都阃士章
作者：倪岳
朝代：明

玉帐坐生风，将军冠世雄。雕弓控明月，宝剑抚晴空。笳鼓军容肃，旌旗敌阵空。清朝有麟阁，行见纪元功。
赤壁图歌
作者：倪岳
朝代：明

武昌东来古赤壁，摩空断岸涵清秋。下有长江一万顷，朝宗到海无回流。曹瞒昔此振戎旅，虎视吴会期全收。舳舻千里付烟烬，未必黄盖多奇谋。从来胜负非人力，自是东风惟便周。坡仙豪放久无匹，明时左谪来黄州。远寻赤壁极清赏，夜棹一叶之扁舟。匏尊独与二客共，迎波击桨还夷犹。共指遗踪吊千古，山川郁郁如含羞。沉沙折戟自销灭，霸业荒凉土一丘。异代兴亡已飘忽，寓形宇内真蜉蝣。浮生过眼倏万变，人苦不乐将何求。洞箫吹残江月小，扣舷歌罢声啾啾。霜叶飞红暮烟紫，潜蛟起舞孀姬愁。欲挟飞仙不可得，但觉两腋风飕飕。临皋归来从雪堂，斗酒鲈鱼追旧游。酒酣就睡客已去，老鹤一声魂梦幽。回首那堪复陈迹，惟有二赋人间留。玉堂退食见图画，飘然使我怀前修。招黄鹤兮乘翠虬，凭虚浩浩凌斗牛。吁嗟风景赋中识，欲继兹赏知谁俦。閒来翘首骋长望，乾坤苍莽东南浮。呜呼坡仙去矣不可作，江流无尽长悠悠。
赵淮江东转运判官死于贼二妾綵云翠莲抱焚尸于缶投水死因附于祠
作者：倪岳
朝代：明
体裁：七言律诗

转运江东更典兵，矢心不与贼俱生。绝怜双节从夫志，无愧孤忠抱主名。云散任教风力劲，莲枯终见水波平。须知抱缶沉身意，合葬深渊见此情。
赵淮江东转运判官死于贼二妾綵云翠莲抱焚尸于缶投水死因附于祠
作者：倪岳
朝代：明

转运江东更典兵，矢心不与贼俱生。绝怜双节从夫志，无愧孤忠抱主名。云散任教风力劲，莲枯终见水波平。须知抱缶沉身意，合？深渊见此情。
过南旺湖望蒙峄诸山
作者：倪岳
朝代：明

十里青湖一棹通，夹堤榆柳受东风。渔人出没菰蒲里，客子讴吟烟雨中。东望龟蒙馀鲁甸，西来凫绎閟秦宫。寒窗寂寂空怀古，此日经游叹转篷。
过奉新复与章太仆会遂邀饮驿中观壁间日本碧照野释所题有作
作者：倪岳
朝代：明

驿舍在河浒，拂衣聊与登。独怜身似燕，共醉酒如渑。好客金闺彦，能诗碧海僧。相看成一笑，聚散亦难凭。
过故城遂泊八里屯
作者：倪岳
朝代：明

萧条门巷不成村，细柳深藏卫尉屯。回首故城三十里，月明风冷送黄昏。
过济宁有作
作者：倪岳
朝代：明

孤城忽见济宁州，今日重惊得顺流。飘泊未须论断梗，别离何许谢行舟。醉乡方忆金龟酒，月夜仍怀紫绮裘。一曲棹歌天已暮，凭谁唤起谪仙游。
过济宁有怀旧游
作者：倪岳
朝代：明

忆上高楼醉玉瓶，十年重此昼扬舲。人间空说诗为圣，天上真传酒有星。黄祖尚憎鹦鹉赋，玉环宜愧牡丹亭。南迁不死非无幸，留得才名满汗青。
过淮阴
作者：倪岳
朝代：明

寥落城西谒旧祠，王孙踪迹正堪悲。功名过眼应谁惜，筹策惊人秪自疑。走狗虽亡秦鹿在，牝鸡未死汉雏危。伤心欲问淮阴水，陇树萧萧没断碑。
过高邮湖
作者：倪岳
朝代：明

晴湖三十里，杳渺绝云天。渔艇浪中出，客帆风外悬。经游非偶尔，飘泊正依然。极目东南道，孤村起暮烟。
送九江潘同知赴任
作者：倪岳
朝代：明

水部潘翁老圣朝，却看雏凤起冲霄。一官高占人中选，二守尊居郡上僚。地接江东民最朴，水通湖口路非遥。荣亲志遂堪迎养，百斛方舟稳趁潮。
送于京兆奏绩南还用其留别诗韵
作者：倪岳
朝代：明

鸣佩来朝自旧京，承恩南下暑风轻。云中远树连瓜步，江外危楼绕石城。去去樯乌犹在望，翩翩竹马正相迎。汉廷不久徵黄霸，记取吟坛此日盟。
送侣都宪大器巡抚江南次韵
作者：倪岳
朝代：明

双旌直下大江东，五夜清霜动晓风。赤县正依瞻望表，苍生全藉抚摩中。覆盆郁抑能无白，充庾因陈渐有红。今代文襄古刘宴，临岐一语已归公。
送冢宰钱先生致仕归淞
作者：倪岳
朝代：明

东殿传经蚤有声，南曹解组晚犹荣。翰林旧学推诸老，吏部新衔冠列卿。恩锡龙函归兴好，名留鳌禁宦游成。高风直并吴淞水，长得馀波及后生。
送刘时雍赴闽藩参政
作者：倪岳
朝代：明

新柳初黄新水绿，两桨如飞片帆速。使君欲发须少留，听我离歌写中曲。与君结交二十春，重是同年兄弟亲。玉堂退直共书史，金阙趋朝联佩绅。我惭迂朽百无用，君向戎曹转增重。白面书生久议兵，赭衣将士皆知颂。指挥筹策功业多，一官濡滞如君何。闽粤分藩信小试，金绯烨烨皆恩波。海道澄清藉贤守，亦是同袍旧时友。烽烟不试瘴烟销，君往临之复何有。喜君雅识毫发精，喜君雅操冰霜清。独怜君今别我去，千里万里难为情。短歌易尽斜阳暮，执手踟蹰立中路。男儿壮志轻别离，极目青云渺鹓鹭。
送刘珂副史再任闽臬
作者：倪岳
朝代：明

直指东南慰一方，重来犹是旧刘郎。随车久说三山雨，揽辔新惊五夜霜。流水绕溪榕叶暗，瘴烟分岭桂花香。都门秋晚相望远，宪节飘飘逐雁行。
送刘都阃景昌西征
作者：倪岳
朝代：明

桓桓罴虎群，见此刘将军。敢战众莫敌，勇力时所闻。从征二十载，巍然树高勋。腰间千金剑，手中七星文。摩挲冰雪寒，挥攉曰月昏。携之向西极，愿言静妖氛。远涉青海波，近蹑玉关云。壮游方在兹，破敌何足云。
送别沈仲威乡友赴南京兵部
作者：倪岳
朝代：明

沈约才华锦绣胸，宦游此去乐从容。珠还合浦元归蚌，剑落延津已化龙。客路莺花怜共别，家山松菊慰相逢。乡心欲与征帆速，把手临岐意万重。
送同年梁都宪巡抚四川二首
作者：倪岳
朝代：明

几载湖湘政有成，重持霜节剑南行。忠臣旧识王尊志，廉吏今推赵抃名。望里雪山从此重，到时锦水向人清。棱棱风度台端柏，先见嘉陵老稚迎。分陜初看出帝京，陇云江树几驰情。还家又作三年别，镇蜀重惊万里行。从古贤劳多注倚，祗今离合太交并。丈夫事业相期远，休问阳关第几声。
送同年梁都宪巡抚四川二首·其一
作者：倪岳
朝代：明

几载湖湘政有成，重持霜节剑南行。忠臣旧识王尊志，廉吏今推赵抃名。望里雪山从此重，到时锦水向人清。棱棱风度台端柏，先见嘉陵老稚迎。
送同年梁都宪巡抚四川二首·其二
作者：倪岳
朝代：明

分陜初看出帝京，陇云江树几驰情。还家又作三年别，镇蜀重惊万里行。从古贤劳多注倚，祗今离合太交并。丈夫事业相期远，休问阳关第几声。
送周德源南还兼柬沈仲律
作者：倪岳
朝代：明

相看未久还相别，把袂临岐不可留。正是骊驹惊客思，更禁燕子说乡愁。云开潞水青冥杳，雨过钟山紫翠浮。到处定应逢沈约，春城无事好同游。锦袍著处带春晖，家住南都信有依。乡里更无同榜在，衣冠独与故人违。天涯已作三年别，江上徒闻一棹归。报国无能亲舍远，送君空有梦魂飞。
送周德源南还兼柬沈仲律·其一
作者：倪岳
朝代：明

相看未久还相别，把袂临岐不可留。正是骊驹惊客思，更禁燕子说乡愁。云开潞水青冥杳，雨过钟山紫翠浮。到处定应逢沈约，春城无事好同游。
送周德源南还兼柬沈仲律·其二
作者：倪岳
朝代：明

锦袍著处带春晖，家住南都信有依。乡里更无同榜在，衣冠独与故人违。天涯已作三年别，江上徒闻一棹归。报国无能亲舍远，送君空有梦魂飞。
送唐黄门使两广
作者：倪岳
朝代：明

三月都门半落花，却看䨥节送皇华。凤毛天远辞青琐，鹤发春明拥翠珈。遗庙瞻依初过岭，高堂拜舞正还家。寿筵一为歌来谂，此乐知君未有涯。
送张状元升谒告还南城
作者：倪岳
朝代：明

一夜西风吹客衣，朝来忽报状元归。香浮秋水青莼老，影落寒江白雁飞。去路帆樯移暮雨，到家桥梓耸晴晖。词垣故旧应相忆，早拟回翔上帝畿。
送徐礼知保安州
作者：倪岳
朝代：明

西北山城护一州，使君出守羡才猷。玉关人去风初冷，紫塞书回雁已秋。村坞苍茫禾黍合，边烽寂寞鼓鼙收。诗成翻怪多离思，极目鸡鸣感旧游。
送惠州陈教授
作者：倪岳
朝代：明

海南初夜见文星，瘴雨蛮烟亦谩经。十载宦途双鬓白，半肩行李一毡青。龙门水落乡心远，虎阜云归客梦醒。却喜坡仙行乐地，松风长满旧时亭。
送李应祯中舍赴南京车驾分得朝字
作者：倪岳
朝代：明

城东送别马萧萧，杨柳春风白玉桥。离合不堪仍此地，阴晴何必问明朝。江南宦业将家近，蓟北交情入梦遥。万里碧云孤凤翥，翩然欲去夐难招。
送李立之复任南京太常少卿
作者：倪岳
朝代：明

旧游何许慰扬舲，二月江南柳半青。双凤暂劳辞魏阙，一夔元合在虞廷。寻春谩过长干寺，择胜重开晚节亭。天路回翔知不远，便依北斗待文星。
送杨应宁赴南京太常
作者：倪岳
朝代：明

去年曾醉回仙衙，礼寺幽阒多名花。北来忽此春欲暮，颠风满目惟尘沙。始知良会不易得，漫尔逢人时叹嗟。杨君别我去南省，占此佳胜乐亦赊。君家京口本邻壤，丹阳郭外人将车。金陵佳丽古所重，圣祖创业今京华。奉常清卿缙绅表，词苑相承俱大家。多君文采继芳躅，斯地因人尤可嘉。钟山秀色在庭户，日高方始闻朝鸦。品题随意遍花鸟，潇洒岂直凌烟霞。宦途优游此其最，口不能语心常誇。送君复动故园想，敝庐远市无喧哗。过门珍重一枉驾，青溪咫尺天之涯。
送沈时昜少参赴闽藩专理矿事
作者：倪岳
朝代：明

旬宣一路惜分携，天路霜风送马蹄。过浙有山皆置冶，入闽无水不通溪。梅花香冷吟情健，榕叶阴浓望眼迷。闻说征徭应到骨，好施霖雨向群黎。
送沙县训导邵骥
作者：倪岳
朝代：明

闽南宪节旧冰衔，宦路相仍见阿咸。鹗荐几时惊捧檄，鹏抟今日快扬帆。一毡风味元无改，三礼家声迥不凡。歌罢菁莪人已远，剑津何处隐龙函。
送程熙同知汀州
作者：倪岳
朝代：明

拜命荣看佐一州，平沙南去路悠悠。蛮烟晓入鄞江合，瘴雨晴分赣水流。五马秩崇新贰守，专城任重古诸侯。郡斋正对双清阁，雪月霜风谩倡酬。
送窗友赵景芳以乡进士出宰商河
作者：倪岳
朝代：明

君不见鸾刀出冶新发硎，锋芒挥霍孰敢婴。庖丁购得宝如玉，十牛一日无完形。又不见轻车载辖初发轫，骏马翩翩驾双靷。乘风揽辔随所之，万里亨途在俄瞬。赵君夙负冰玉姿，凌云早折蟾宫枝。寻常不遇若有待，四十作宰元非迟。牛刀小试君休惜，一段坚刚在操执。剖决何妨及隐微，肯綮仍期剸繁剧。名驹伏轭历太行，欲行未行犹自伤。一朝推毂伯乐手，却看驰骋趋康庄。远到从今亦何有，明日商河独翘首。驱车在道剑横腰，且醉都门一尊酒。
送致仕袁太守士莹访旧南归
作者：倪岳
朝代：明
体裁：七言排律

结屋深依铁瓮城，可堪乡思忽然生。逢人便与留诗别，为客何妨载酒行。蓟北交游仍在望，淮南父老正相迎。永怀五马声华远，争羡孤鸿羽翼轻。六月长途真耐暑，七旬暮景岂干名。久知宦味如云薄，却笑吟身似鹤清。白日到门淹杖屦，清风满座倒瓶罂。犹惊明发还分手，四十年来故旧情。
送萧文明佥事致仕号海钓
作者：倪岳
朝代：明

拜表来朝便拂衣，关山如故决然归。谏垣忠鲠惊先擢，宦路炎蒸喜暂违。白首无机鸥鸟狎，青云有继凤雏飞。袖中为惜经纶在，海上聊寻旧钓矶。
送董寿卿吉士赴南京户部
作者：倪岳
朝代：明

清高自是玉堂仙，拜命惊看去日边。身属地曹官六十，心违天陛路三千。半山亭馆閒春雨，六代台城琐暮烟。同宦更逢摩诘在，思乡怀古共依然。
送薛侍御志渊使荆襄
作者：倪岳
朝代：明

流离赤子最堪怜，房竹山中有废田。耕凿几年皆帝力，岂烦膏血污戈鋋。嗟君此去意如何，一道苍生望抚摩。往事已非空浩叹，功名岂为杀人多。深山平地总王臣，莫论区区旧与新。但使熙然同乐业，使车到处即阳春。十年两度说班师，此去人心恐见疑。传檄早须坚信约，君行休厌奏功迟。
送薛侍御志渊使荆襄·其一
作者：倪岳
朝代：明

流离赤子最堪怜，房竹山中有废田。耕凿几年皆帝力，岂烦膏血污戈鋋。
送薛侍御志渊使荆襄·其三
作者：倪岳
朝代：明

深山平地总王臣，莫论区区旧与新。但使熙然同乐业，使车到处即阳春。
送薛侍御志渊使荆襄·其二
作者：倪岳
朝代：明

嗟君此去意如何，一道苍生望抚摩。往事已非空浩叹，功名岂为杀人多。
送薛侍御志渊使荆襄·其四
作者：倪岳
朝代：明

十年两度说班师，此去人心恐见疑。传檄早须坚信约，君行休厌奏功迟。
送钱塘徐子久南还
作者：倪岳
朝代：明

南州孺子西湖客，雏凤曾惊五色奇。今日云霄仍解后，九天风露独葳蕤。壮游已逐飞鹏远，归路翻嫌去鹢迟。后夜钱唐江上月，萧然何处照相思。
送阁老商先生休致归严
作者：倪岳
朝代：明

圣主恩深太宰还，亲承优诏下天关。重来正作三朝相，蚤退仍登一品班。鼎和盐梅元济世，云成霖雨却归山。丈夫出处应如此，不在严陵一钓间。
送陆武仪南还分韵得端字
作者：倪岳
朝代：明

千里作客非所难，十年相逢怀旧欢。君家兄弟联赵璧，吾辈交游纫楚兰。五更河渚舟楫迥，六月都门风雨寒。鸰原何许忆回首，季方高步青云端。
送陈员外致仕归吴
作者：倪岳
朝代：明

已喜相逢在帝乡，忽闻相别意凄凉。弹冠早负心如水，解组才惊鬓未霜。千里有怀怜去住，百年无计感行藏。秪须预卜林间地，聊与重开见一堂。吴中风月曾游地，江上衣冠正别时。一曲离愁尊酒剧，五更归梦片帆迟。辋川佳兴新成画，工部生涯旧有诗。执手临岐空慰藉，北山芳草动遐思。
送陈员外致仕归吴·其一
作者：倪岳
朝代：明

已喜相逢在帝乡，忽闻相别意凄凉。弹冠早负心如水，解组才惊鬓未霜。千里有怀怜去住，百年无计感行藏。秪须预卜林间地，聊与重开见一堂。
送陈员外致仕归吴·其二
作者：倪岳
朝代：明

吴中风月曾游地，江上衣冠正别时。一曲离愁尊酒剧，五更归梦片帆迟。辋川佳兴新成画，工部生涯旧有诗。执手临岐空慰藉，北山芳草动遐思。
送陈师召侍讲升南京太常少卿
作者：倪岳
朝代：明

载酒都门道，春风花满园。永怀别后事，须忆醉中言。求友长怜子，居官屡得孙。何时寻旧约，联佩掖西垣。九关辞晓仗，匹马逐春帆。暂解词垣直，荣题礼寺衔。龙江天缥缈，凤岭雨巉岩。到处供吟眺，何时寄一缄。词垣二十载，友道托深知。闽海来双凤，秦淮见一夔。圣皇元重礼，士子待谈诗。明日河桥别，停云有所思。行歌动骊驹，番直别金马。衔杯复踟蹰，把袂此倾泻。交情固同陈，文采岂殊贾。容台藉增重，江南慕风雅。
送陈师召侍讲升南京太常少卿·其一
作者：倪岳
朝代：明

载酒都门道，春风花满园。永怀别后事，须忆醉中言。求友长怜子，居官屡得孙。何时寻旧约，联佩掖西垣。
送陈师召侍讲升南京太常少卿·其三
作者：倪岳
朝代：明

词垣二十载，友道托深知。闽海来双凤，秦淮见一夔。圣皇元重礼，士子待谈诗。明日河桥别，停云有所思。
送陈师召侍讲升南京太常少卿·其二
作者：倪岳
朝代：明

九关辞晓仗，匹马逐春帆。暂解词垣直，荣题礼寺衔。龙江天缥缈，凤岭雨巉岩。到处供吟眺，何时寄一缄。
送陈师召侍讲升南京太常少卿·其四
作者：倪岳
朝代：明

行歌动骊驹，番直别金马。衔杯复踟蹰，把袂此倾泻。交情固同陈，文采岂殊贾。容台藉增重，江南慕风雅。
送陈直夫赴南台理刑
作者：倪岳
朝代：明

玉署初开讲，青衿旧执经。深林嗟豹隐，空谷见兰馨。词俊惊翻峡，名成讶震霆。声华金贵重，丰采玉晶瑩。戎幕分繁政，亲闱慰晚龄。天曹俄捧檄，秋水遽扬舲。柱下荣周史，台端典汉刑。东山沾惠雨，南斗焕文星。遥望天边鹄，相看水上萍。分携犹缱绻，惜别重丁宁。椿府移归棹，霜阶尽落蓂。久违怜寂寞，独立叹伶俜。目断远山隔，泪俱清露零。平安烦兔颖，椷识托鸿冥。落日沙头酒，西风驿外亭。有怀浑不尽，翘首暮云停。
送陈直夫赴南台理刑
作者：倪岳
朝代：明
体裁：五言排律

玉署初开讲，青衿旧执经。深林嗟豹隐，空谷见兰馨。词俊惊翻峡，名成讶震霆。声华金贵重，丰采玉晶莹。戎幕分繁政，亲闱慰晚龄。天曹俄捧檄，秋水遽扬舲。柱下荣周史，台端典汉刑。东山沾惠雨，南斗焕文星。遥望天边鹄，相看水上萍。分携犹缱绻，惜别重丁宁。椿府移归棹，霜阶尽落蓂。久违怜寂寞，独立叹伶俜。目断远山隔，泪俱清露零。平安烦兔颖，椷识托鸿冥。落日沙头酒，西风驿外亭。有怀浑不尽，翘首暮云停。
送韩府杨教授学士尹先生表弟
作者：倪岳
朝代：明

王国才名起荐书，邹阳年少拜新除。谈经自信非调瑟，拥佩还闻胜曳裾。江路楼船枫叶老，都门尊酒菊花疏。词林学士题诗别，明日看云思有馀。
途中复见新月有感
作者：倪岳
朝代：明

堤柳经霜叶半凋，客途风景夜萧条。不堪乱柝惊孤枕，拟借轻帆送短桡。玉宇高寒心岂远，金陵佳丽梦还遥。推篷见月增离思，可信深闺共此宵。
道中柳枝词
作者：倪岳
朝代：明

闻道吴侬歌竹枝，阿谁为续柳枝词。柳枝袅袅三千尺，解与行人绾别离。官河两岸插新杨，插得成行更望长。纵长只拂官河水，不似离人九曲肠。垂杨堤下水悠悠，欲行未行人自愁。高堂空忆儿归早，日日江头望客舟。杨柳新青拂水齐，牵舟人正满长堤。推篷忽见中天月，游子愁闻乌夜啼。
道中柳枝词·其一
作者：倪岳
朝代：明

闻道吴侬歌竹枝，阿谁为续柳枝词。柳枝袅袅三千尺，解与行人绾别离。
道中柳枝词·其三
作者：倪岳
朝代：明

垂杨堤下水悠悠，欲行未行人自愁。高堂空忆儿归早，日日江头望客舟。
道中柳枝词·其二
作者：倪岳
朝代：明

官河两岸插新杨，插得成行更望长。纵长只拂官河水，不似离人九曲肠。
道中柳枝词·其四
作者：倪岳
朝代：明

杨柳新青拂水齐，牵舟人正满长堤。推篷忽见中天月，游子愁闻乌夜啼。
道傍柳树多为风雨所拔横仆水滨无复理者见之怃然
作者：倪岳
朝代：明

堤柳何因厄闰年，坐惊摧折动逾千。空怜翠色犹横水，不见清阴可拂天。自昔冰霜非尔耐，于今风雨为谁颠。前人久费栽培力，可向樵苏惜弃捐。
郊祀分献星辰二坛有作
作者：倪岳
朝代：明

西列瑶阶第二班，禜星坛迥费跻攀。心通肸蚃三台上，耳接声歌九奏间。象纬渐看天外转，銮仪仍候月中还。礼成总慰繁禧集，喜动臣工仰圣颜。
醉后重题玉亭一首
作者：倪岳
朝代：明

拂石从容认旧题，玉亭幽迥凤常栖。雨馀最爱青如洗，烟暝浑疑翠欲齐。倚醉尽堪留笔札，乘閒还可驻轮蹄。瀛洲不隔三山路，明日重来酒剩携。
醉归漫成二章
作者：倪岳
朝代：明

远寻幽境过湖西，入眼云烟万树迷。水到中流惊地㢠，山临绝顶觉天低。残花点径红犹在，新竹过墙翠欲齐。醉里已忘身是客，兴来那惜一分题。相携同出凤城西，沉醉归来路欲迷。马蹴香尘风转急，鸟啼深树日初低。耳边已觉泉声远，眼底空怜草色齐。分手殷勤重寄语，明朝还拟续新题。
醉归漫成二章·其一
作者：倪岳
朝代：明

远寻幽境过湖西，入眼云烟万树迷。水到中流惊地㢠，山临绝顶觉天低。残花点径红犹在，新竹过墙翠欲齐。醉里已忘身是客，兴来那惜一分题。
醉归漫成二章·其一
作者：倪岳
朝代：明
体裁：七言律诗

远寻幽境过湖西，入眼云烟万树迷。水到中流惊地迥，山临绝顶觉天低。残花点径红犹在，新竹过墙翠欲齐。醉里已忘身是客，兴来那惜一分题。
醉归漫成二章·其二
作者：倪岳
朝代：明

相携同出凤城西，沉醉归来路欲迷。马蹴香尘风转急，鸟啼深树日初低。耳边已觉泉声远，眼底空怜草色齐。分手殷勤重寄语，明朝还拟续新题。
重九日泊舟广陵萧然孤闷有怀阜弟因次其赠别诗韵二首以寄
作者：倪岳
朝代：明

天涯离思正逢秋，一别生增两地愁。极目松楸怀故国，伤心风雨坐孤舟。家声如此深相托，世路茫然尚可忧。今日登高谁与共，相思惟有泪交流。几年奔走愧功名，犹悔蹉跎百未成。满望鸰原承世业，早从凤岭乐馀生。清秋对雨难为别，白昼看云倍怆情。寄与卯君宜更勉，频传书札慰坡兄。
重九日泊舟广陵萧然孤闷有怀阜弟因次其赠别诗韵二首以寄·其一
作者：倪岳
朝代：明
体裁：七言律诗

天涯离思正逢秋，一别生增两地愁。极目松楸怀故国，伤心风雨坐孤舟。家声如此深相托，世路茫然尚可忧。今日登高谁与共，相思惟有泪交流。
重九日泊舟广陵萧然孤闷有怀阜弟因次其赠别诗韵二首以寄·其二
作者：倪岳
朝代：明

几年奔走愧功名，犹悔蹉跎百未成。满望鸰原承世业，早从凤岭乐馀生。清秋对雨难为别，白昼看云倍怆情。寄与卯君宜更勉，频传书札慰坡兄。
钱镛中书父受封还杭
作者：倪岳
朝代：明

西湖老人湖上来，九重入觐天光回。凤雏九苞日边翥，龙文五色云中开。承恩已慰沾浩荡，览胜自许凌崔嵬。西湖酒香归去旱，昨日河船笳鼓催。
铜瓶行和答少司空沈时昜
作者：倪岳
朝代：明

溪临千文流，下有百尺泥。铜瓶偶坠此，至宝中道遗。思之弗能置，朝夕颦双眉。洗濯忽在手，把玩不忍离。汲深固有用，履险真如夷。神物岂终失，笑歌欲忘饥。行当荐清庙，永结千载期。
閒中偶题芦雁遂成十绝
作者：倪岳
朝代：明

雁飞初到楚江头，叫破衡阳一段秋。寂寞西风明月夜，芦花如雪点汀洲。回雁峰前湘水头，随阳来往自春秋。月明远度黄龙塞，夜静长鸣白鹭洲。满地芦花笑白头，客怀牢落正惊秋。雁声和月回残梦，寒影翩翩下远洲。月明十二碧峰头，霜落沅湘水似秋。凉思也惊鸿雁侣，相呼相唤在河洲。燕尾沙长出水头，潇湘风月正新秋。翩翩寒雁投荒渚，簌簌霜芦带浅洲。萧萧凉月堕楼头，雁影初传紫塞秋。叫得客愁无处着，却随芦荻老孤洲。梧叶惊秋落井头，天涯旅客正悲秋。更堪月夜寒声起，江上菰蒲落雁洲。一曲清溪带石头，夜凉归思不胜秋。却怜远梦随征雁，飞落江南第几洲。水清沙碧没矶头，归雁声中两度秋。欲问稻粱何处好，西风彭蠡白蘋洲。楚水悠悠欲尽头，一双归雁远鸣秋。可应榆塞经过地，不及蘋江远近洲。
閒中偶题芦雁遂成十绝·其一
作者：倪岳
朝代：明

雁飞初到楚江头，叫破衡阳一段秋。寂寞西风明月夜，芦花如雪点汀洲。
閒中偶题芦雁遂成十绝·其七
作者：倪岳
朝代：明

梧叶惊秋落井头，天涯旅客正悲秋。更堪月夜寒声起，江上菰蒲落雁洲。
閒中偶题芦雁遂成十绝·其三
作者：倪岳
朝代：明

满地芦花笑白头，客怀牢落正惊秋。雁声和月回残梦，寒影翩翩下远洲。
閒中偶题芦雁遂成十绝·其九
作者：倪岳
朝代：明

水清沙碧没矶头，归雁声中两度秋。欲问稻粱何处好，西风彭蠡白蘋洲。
閒中偶题芦雁遂成十绝·其二
作者：倪岳
朝代：明

回雁峰前湘水头，随阳来往自春秋。月明远度黄龙塞，夜静长鸣白鹭洲。
閒中偶题芦雁遂成十绝·其五
作者：倪岳
朝代：明

燕尾沙长出水头，潇湘风月正新秋。翩翩寒雁投荒渚，簌簌霜芦带浅洲。
閒中偶题芦雁遂成十绝·其八
作者：倪岳
朝代：明

一曲清溪带石头，夜凉归思不胜秋。却怜远梦随征雁，飞落江南第几洲。
閒中偶题芦雁遂成十绝·其六
作者：倪岳
朝代：明

萧萧凉月堕楼头，雁影初传紫塞秋。叫得客愁无处着，却随芦荻老孤洲。
閒中偶题芦雁遂成十绝·其十
作者：倪岳
朝代：明

楚水悠悠欲尽头，一双归雁远鸣秋。可应榆塞经过地，不及蘋江远近洲。
閒中偶题芦雁遂成十绝·其四
作者：倪岳
朝代：明

月明十二碧峰头，霜落沅湘水似秋。凉思也惊鸿雁侣，相呼相唤在河洲。
閒中偶题芦雁遂成十绝观史而倦辄成短句意或有在不复次第览者幸贷其拙云·其一
作者：倪岳
朝代：明
体裁：七言绝句

妖艳承恩粉黛羞，君王一笑老温柔。须知祸水皆堪戒，岂特当时秪灭刘。
闻捷后值雪喜而有作二首用韵柬宾之
作者：倪岳
朝代：明

西征烽火照金微，东望兵戈动铁衣。一道渠魁皆手縳，三边酋长定心归。马肥塞草空鸣柝，犬卧山村不掩扉。从此军中知小范，平胡歌颂未容稀。近犹簌簌远全微，半欲随风半点衣。沴气定从今日去，凯歌偏与一时归。朝回客舍初分火，睡起邻家尚拥扉。可信春来农事早，丰年三白故应稀。
闻捷后值雪喜而有作二首用韵柬宾之·其一
作者：倪岳
朝代：明

西征烽火照金微，东望兵戈动铁衣。一道渠魁皆手縳，三边酋长定心归。马肥塞草空鸣柝，犬卧山村不掩扉。从此军中知小范，平胡歌颂未容稀。
闻捷后值雪喜而有作二首用韵柬宾之·其二
作者：倪岳
朝代：明

近犹簌簌远全微，半欲随风半点衣。沴气定从今日去，凯歌偏与一时归。朝回客舍初分火，睡起邻家尚拥扉。可信春来农事早，丰年三白故应稀。
陈汝玉安江楼诗次沈时昜司空韵
作者：倪岳
朝代：明

长江如堑护天府，十万水军尽罴虎。楼船自有壁垒固，鲸鳄总无窟穴阻。高皇开基亲定乱，列圣缵图犹重武。昨日中丞犹奉诏，到处先驱争负弩。已闻号令随玉节，便讶风威生绣斧。帐前戈甲喜森森，座上衣冠惊楚楚。旧操战舰控中流，新建危楼当水浒。帆樯夐尔出霄汉，波浪恬然静风雨。秪缘弹压息烽燧，却任喧阗动箫鼓。范老元知富甲兵，谢公岂谓耽歌舞。还闻什伍精训练，亦望寻常询疾苦。入朝有日期大拜，留取清风继房杜。
除夕有感
作者：倪岳
朝代：明

流光冉冉岁华穷，不尽烦忧感慨中。千里将家思有托，两朝叨禄愧无功。文章早幸归词苑，礼乐何能辅秩宗。四十五年如梦里，明朝依旧对东风。
雨中夜坐有感
作者：倪岳
朝代：明

兀兀西斋夜不眠，秋声如雨到窗前。两京地迥逾千里，一别心愁已六年。报国才疏空自愧，还家梦远更谁怜。高堂未卜供调膳，误却青溪负郭田。秋风秋雨晚来多，便觉新凉次第过。淅淅未堪欺槛竹，萧萧更与上池荷。空阶不逐蛩声断，孤枕其如客梦何。我亦有怀成独坐，为谁呼酒一高歌。
雨中夜坐有感·其一
作者：倪岳
朝代：明

兀兀西斋夜不眠，秋声如雨到窗前。两京地迥逾千里，一别心愁已六年。报国才疏空自愧，还家梦远更谁怜。高堂未卜供调膳，误却青溪负郭田。
雨中夜坐有感·其二
作者：倪岳
朝代：明

秋风秋雨晚来多，便觉新凉次第过。淅淅未堪欺槛竹，萧萧更与上池荷。空阶不逐蛩声断，孤枕其如客梦何。我亦有怀成独坐，为谁呼酒一高歌。
雨中独坐有感寄内叔卢廷弼
作者：倪岳
朝代：明

感旧怀乡共寂寥，天涯归思欲飘飘。犹怜建业桥头路，曾赴长干寺里招。尊酒有时仍夜雨，扁舟何日正春潮。相逢肯惜通宵话，明月迟迟玉漏遥。
雨中题徐州苏指挥湘江暮雨竹
作者：倪岳
朝代：明
体裁：古风

孤舟夜听萧萧雨，两岸垂杨翠如许。恍讶湘江暮雨中，只欠钩辀鹧鸪语。舡囱偶尔披新图，长汀短渚相萦纡。琅玕一望渺无际，淋漓尚觉烟模糊。高者凌空凤将起，下者垂垂采鸾尾。更忆湘君过九疑，羽葆参差乱云里。明朝放棹徐州洪，不须局促仍推蓬。赤壁江中地远近，问讯彭城苏长公。
雨中题徐州苏指挥湘江暮雨竹
作者：倪岳
朝代：明

孤舟夜听萧萧雨，两岸垂杨翠如许。恍讶湘江暮雨中，只欠钩辀鹧鸪语。船囱偶尔披新图，长汀短渚相萦纡。琅玕一望渺无际，淋漓尚觉烟模糊。高者凌空凤将起，下者垂垂采鸾尾。更忆湘君过九疑，羽葆参差乱云里。明朝放棹徐州洪，不须局促仍推蓬。赤壁江中地远近，问讯彭城苏长公。
雨后过甲马营时阴云未解南风方急云
作者：倪岳
朝代：明

细雨轻云不放晴，南风应阻客孤征。秋高槐柳随霜落，水逆鱼龙鼓浪行。厌听舟人吹野调，喜从津吏问邮程。帝京回首逾千里，今日方经甲马营。
雨窗秋思
作者：倪岳
朝代：明

秋雨萧萧向晚天，小窗坐久独忘眠。风前杨柳今摇落，一别乡关又几年。
雪中忆张亨父次宾之韵复用韵写怀
作者：倪岳
朝代：明

坐看初雪转霏微，已觉尖寒到客衣。岁事半于愁里过，乡心全在梦中归。经秋寥落慵开卷，长日萧条静掩扉。却怪故人音信绝，海天空阔雁来稀。晓色侵人已细微，早寒真欲咏无衣。萧萧病叶惊风堕，冉冉昏鸦带雪归。卓笔且从临草韵，提壶谁为款柴扉。故人多在经年别，岁晚方嗟聚晤稀。
雪中忆张亨父次宾之韵复用韵写怀·其一
作者：倪岳
朝代：明

坐看初雪转霏微，已觉尖寒到客衣。岁事半于愁里过，乡心全在梦中归。经秋寥落慵开卷，长日萧条静掩扉。却怪故人音信绝，海天空阔雁来稀。
雪中忆张亨父次宾之韵复用韵写怀·其二
作者：倪岳
朝代：明

晓色侵人已细微，早寒真欲咏无衣。萧萧病叶惊风堕，冉冉昏鸦带雪归。卓笔且从临草韵，提壶谁为款柴扉。故人多在经年别，岁晚方嗟聚晤稀。
题九马图
作者：倪岳
朝代：明

穆王八骏名天下，此马雄瑰岂其亚。渥洼夜堕房星精，神物应随牝龙化。纤离騄駬少为贵，三十六蹄更堪诧。想当阊阖辟清晓，霓旌队引銮和驾。朝回初遣脱金羁，呈了曾看覆黄帕。天厩深严日正长，奚官出牧乘閒暇。晴堤水满柳阴森，芳草蒙茸犹可藉。长嘶深浴各有适，俊骨奇姿本无价。祇今承平息边燧，戎垒征鞍不须跨。长嗟健步何由骋，骐骥驽骀等衰谢。王良伯乐会有合，足下风云生叱咤。追电终轻万里程，直历蓬瀛蹴嵩华。
题兰四首寄浦城故人潘医学廷瑞
作者：倪岳
朝代：明

猗兰在空谷，萧萧汎幽香。白石与偕处，翠筱时在傍。寂寞意不失，尘俗已相忘。但惜无人知，徒然负孤芳。猗兰在空谷，幽人时采之。采之结为佩，将以遗所思。楚水有馀波，湘累有深辞。孤贞谅自保，白首以为期。猗兰在空谷，托根窅以深。群然伍众草，水石自萧森。宣尼既云远，千载无知音。临风发长啸，聊以动微吟。猗兰在空谷，葳蕤粲玉芳。对此怀故人，？然天一方。安得远相过，击枻下沅湘。岁寒结深契，遗余双鸣珰。
题兰四首寄浦城故人潘医学廷瑞·其一
作者：倪岳
朝代：明

猗兰在空谷，萧萧汎幽香。白石与偕处，翠筱时在傍。寂寞意不失，尘俗已相忘。但惜无人知，徒然负孤芳。
题兰四首寄浦城故人潘医学廷瑞·其三
作者：倪岳
朝代：明

猗兰在空谷，托根窅以深。群然伍众草，水石自萧森。宣尼既云远，千载无知音。临风发长啸，聊以动微吟。
题兰四首寄浦城故人潘医学廷瑞·其二
作者：倪岳
朝代：明

猗兰在空谷，幽人时采之。采之结为佩，将以遗所思。楚水有馀波，湘累有深辞。孤贞谅自保，白首以为期。
题兰四首寄浦城故人潘医学廷瑞·其四
作者：倪岳
朝代：明

猗兰在空谷，葳蕤粲玉芳。对此怀故人，？然天一方。安得远相过，击枻下沅湘。岁寒结深契，遗余双鸣珰。
题兰四首寄浦城故人潘医学廷瑞·其四
作者：倪岳
朝代：明
体裁：古风

猗兰在空谷，葳蕤粲玉芳。对此怀故人，�然天一方。安得远相过，击枻下沅湘。岁寒结深契，遗余双鸣珰。
题唐子华枯木为曰川学士
作者：倪岳
朝代：明

传君好画欲成癖，长缣巨轴堆满家。江南钟沈动连幅，更有吴兴唐子华。子华笔力独苍古，参天老木纷如麻。云中蛟龙怒且攫，海底珊瑚欹复斜。大者时闻撼风雨，小者恍若迷烟霞。柔柯蔽空积苍翠，老干碍日争槎牙。根蟠怪石起突兀，溪流斗谷随低洼。初疑三军罢远猎，旌旄十里犹毵㲚。又疑八月渡河汉，彷佛博望初回槎。吴兴公子墨妙者，往往落笔人惊誇。松雪斋中脱见此，亦且退避相咨嗟。萧条异代感陈迹，至宝郑重谁能加。还君此卷挂君壁，一扫凡品真涂鸦。
题夏太常竹
作者：倪岳
朝代：明

冉冉云烟堕墨池，隔窗疏影弄参差。清卿老去风流在，得见当年第一枝。